title: Nepalin historia

text: Lähes kolme vuosikymmentä pääministerinä toiminut Chandra Shamsher ei juuri ollut kiinnostunut poliittisista uudistuksista, vaikka ensimmäisen maailmansodan aikana suuri joukko sotilaita oli nähnyt ulkomaailmaa. Hänen valtakaudellaan alkoi muodostua ensimmäiset oppositioliikkeet vastustamaan Rana-hallintoa. Ensimmäinen Rana-valtaa vastustanut poliittinen puolue oli Praja Parishad, ("kansanneuvosto") joka syntyi 1930-luvulla, sen perustivat Nepalissa maanpaossa olleet henkilöt. Liike soluttautui Nepaliin, missä se levitti Intian Biharissa julkaistua sanomalehteä, joka kannatti demokraattista hallitusta ja Rana-diktatuurin kaatamista. Rana-hallinnon poliisit soluttautuivat järjestöön ja pidättivät Kathmandussa 500 henkilöä, sen neljä johtajaa teloitettiin ja osa sai pitkät vankeustuomiot. Selviytyneet pakenivat Intiaan jatkaakseen poliittista liikehdintää.


title: Nepalin historia

text: Intiassa britit olivat menettämässä maan hallinnan Mahatma Gandhin johtaman itsenäisyysliikkeen saadessa suuren kannatuksen. Toisen maailmansodan jälkeen britit huomasivat että he eivät enää kykene hallitsemaan Intaa ja he valmistautuivat lähtemään Intiasta. Intian itsenäistyessä Rana-hallinto menetti tärkeän liittolaisensa, ja tuhansien ulkomaisten sotilaiden palattua Nepaliin, Rana-hallinto ei enää voinut olla tekemättä muutoksia. Monet Intiassa asuneet nepalilaiset pakolaiset tekivät tiivistä yhteistyötä Intian kansalliskongressin kanssa, sillä he olivat ymmärtäneet että valta Nepalissa voi vaihtua vasta sen jälkeen kun britit ovat lähteneet Intiasta. Vuonna 1946 Varanasissa asuneet nepalilaiset perustivat Nepalin kansalliskongressin, suuri osa heistä oli opiskelijoita, jotka olivat aktivoituneet intialaisten liikkeiden myötä. Nepalin kansalliskogressi pyrki kaatamaan Rana-diktatuurin rauhanomaisesti ja perustamaan demokraattisen sosialistisen järjestelmän. Yksi sen ensimmäisistä toimista oli järjestää Biratnagarissa juuttitehtaan lakko. Lakko lakkautettiin armeijan voimin ja monet liikkeen johtajat, heidän joukossaan Bishweshwar Prasad Koirala, pidätettiin. Lakko sai paljon julkisuutta puolueelle ja toi kaduille tuhansia mielenosoittajia aina Kathmandussa asti.


title: Nepalin historia

text: Liikkeen johtajana toiminut BP Koirala pidätettiin useita kertoja ja hän vietti muutaman vuoden vankilassa yritettyään kiihottaa Nepalin armeijaa maan hallintoa vastaan. Hän oli väkivallattoman vastarinnan kannattaja, mutta hän ei sulkenut pois voimankäytön mahdollisuutta, mikäli muut keinot osoittautuivat tehottomiksi. Hän kannatti että Nepalista tehtäisiin siirtymäkauden ajaksi perustuslaillinen monarkia.


title: Nepalin historia

text: Maan pääministerinä toiminut Padma Shamser ilmoitti vuonna 1948 ensimmäisestä Nepalin perustuslaista, jossa perustettiin kaksikamarinen parlamentti, erillinen korkein oikeus ja viisijäseninen ministerineuvosto, joka toimi korkeinta valtaa pitäneen pääministerin alaisuudessa. Perustuslaki piti sisällään samat vallan perintäoikeudet kuin aiemminkin, mutta kansalliskongressi sopi toimivansa sen mukaan. Padma Shamser kuitenkin erosi pääministerin paikalta samana vuonna, ja hänen seuraajansa Mohan Shamsher kieltäytyi toimeenpanemasta uutta perustuslakia ja julisti kansalliskongressin laittomaksi.


title: Nepalin historia

text: Mohan Shamser ryhtyi taistoon myös Kalkutassa perustettua Nepalin demokraattista kansalliskogressia vastaan, joka oli saanut alkunsa maan edistyksellisemmän ja alempiluokkaisen Rana-siiven toimesta. Merkittäväksi Rana-vallan sisäiseksi oppositiojohtajaksi nousi Subarna Shamser Rana. Tämä liike oli hyvin rahoitettu, ja se tuki Rana-hallinnon kaatamista millä keinolla hyvänsä, mukaan lukien aseellinen kapina. Kun BP Koirala ja muita oppositioliikkeen johtohahmoja pidätettiin vuonna 1948, kääntyi kongressin mielipide jälleen Rana-hallintoa vastaan. Edes BP Koiralan vapautus vuonna 1950 ei rauhoittanut negatiivista ilmapiiriä. Mohan Shamser yritti teennäisellä perustuslain noudattamisella rauhoittaa tilannetta, mutta hänen hallintonsa oli täynnä Rana-hallinnon edustajia, ettei oppositio hyväksynyt sitä.


title: Nepalin historia

text: Marraskuussa 1950 Rana-hallinnon vastustajiin kuulunut kuningas Tribhuvan pakeni palatsista ja pyysi turvapaikkaa Kathmandun Intian suurlähetystöstä. Tämä sai kaduille yli 50 000 ihmistä vaatimaan kuninkaan paluuta ja kansannousu sai alkunsa. Maan vallankumousliike sai tukea Intiasta, joka ei halunnut pohjoisnaapuriinsa Ranojen autoritääristä hallintoa. Kathmandun laakossa ei käyty aseellisia kamppailuja, mutta maan kansannousussa käytiin hajallaan olevia taisteluita Tarain alueella, missä kansalliskongressin armeija saattoi toimia vapaasti lähellä Intian rajaa. Kapinallisjoukkojen menestys ja monien Nepalin armeijan upseerien myös kääntyessä hallintoa vastaan, sekä lisääntyneet mielenosoitukset pakottivat Rana-hallinnon neuvottelupöytään.


title: Nepalin historia

text: Intian hallitus ja Rana-hallinto sopivat vuoden 1951 tammikuussa kuninkaanvallan palauttamisesta Nepaliin ja kaikkien poliittisten vankien armahduksen. Kuningas palasi ja uusi ministeriö, johon kuului viisi rana-hallinnon edustajaa ja viisi kongressin jäsentä, aloitti toimintansa helmikuussa 1951, pääministerinä jatkoi Mohan Shamsher. Hallitus antoi määräyksen, jonka mukaan kaikki toimeenpanovalta palautettiin kuninkaalle. Järjestysongelmat maassa kuitenkin jatkuivat ja kun poliisi ampui opiskelijajoukkoa marraskuussa 1951, yhden henkilön saadessa surmansa, kaikki kongressin ministerit erosivat. Kuningas käytti näin valtaansa ja käytti tilaisuutensa syrjäyttääkseen Rana-hallinnon edustajat lopullisesti. Hän nimitti uuden hallituksen, jonka pääministerinä aloitti Matrika Prasad Koirala, joka oli BP Koiralan velipuoli.


title: Nepalin historia

text: Rana-vallan jälkeen maa oli valtavien haasteiden edessä. Maan aikuisväestöstä vain kaksi prosenttia oli lukutaitoisia, lapsikuolleisuus oli yli 60 prosenttia ja keskimääräinen elinikä oli 35 vuotta. Alle prosentti väestöstä toimi teollisissa ammateissa, ja 85 prosenttia sai toimeentulonsa maanviljelyksestä, joka tapahtui enimmäkseen vuokramaalla ja vanhanaikaisin menetelmin. Maan tieverkosto oli kehittymätöntä, puhelin ja sähköistys oli väestöstä vain yhden prosentin käytettävissä ja tietyillä alueilla. Nepalin raha levisi vain Kathmandun laaksossa ja sen ympäristössä.


title: Nepalin historia

text: Rana-vallan kaatumisen jälkeen maassa alkoi toimia erilaisia intressejä tukevia poliittisesti järjestäytyneitä puolueita. Kuningas piti maassa suurinta valtaa ja hänen hallinnassaan oli maan armeija. Kongressipuolue oli merkittävin, mutta sekin sai vastaansa opposition. Puolueiden aktiivisuuden lisäännyttyä maassa aloitettiin 1950-luvun alussa demokratiakokeilu.


title: Nepalin historia

text: Maan demokratisoituminen ei käynyt helposti, 1950-luvulla maassa toimi monia lyhytikäisiä hallituksia, jotka toimivat väliaikaisen perustuslain nojalla tai kuninkaan käskyn mukaan. Heti kuninkaan nimittäessä hallituksen, se oli niin eripurainen että se ei voinut toimia. Kuningas Tribhuvan kuoli vuonna 1955, minkä jälkeen hänen poikansa Mahendra aloitti kuninkaana.


title: Nepalin historia

text: Maassa järjestettiin ensimmäiset vaalit vuonna 1959, niissä Kongressipuolue sai selkeän voiton ja BP Koiralasta tuli maan pääministeri. Kuningas piti edelleen suurinta valtaa, hän saattoi toimia ilman pääministerin suostumusta. Kuningas hallitsi maan armeijaa ja ulkomaansuhteita, ja kuningas saattoi hätävaltuuksin kumota perustuslain. Haasteellisista oloista huolimatta Koiralan hallitus pystyi toteuttamaan joitakin tärkeitä uudistuksia. Se pystyi solmimaan diplomaattisuhteita ulkomaihin ja neuvotteli kauppasopimuksista Intian kanssa. Hallitus laati talouden kehittämiseksi viisivuotissuunnitelman, joka kuitenkaan ei tuottanut tulosta. Kuningas oli aluksi hyvissä väleissä Koiralan hallituksen kanssa, mutta hän vastusti julkisesti demokratian periaatetta, eikä sietänyt kuninkaan oikeuksiin puuttumista. Maan armeija, entinen ylimystö ja konservatiiviset maanomistajat olivat kuninkaan lisäksi tyytymättömiä hallitukseen ja Koiralan uudistuksiin. Tähän lisättynä vielä oppositiopuolueiden hallituksenvastainen propaganda, osoittautui kongressin ministereiden toiminta vaikeaksi. Kuningas käytti hätävaltuuksiaan armeijan tuella joulukuussa 1960, sillä nojalla että maan hallitus oli epäonnistunut pitämään maassa yllä lakia ja järjestystä, ja hallituksen johtajat määrättiin pidätettäväksi. BP Koirala vietti seuraavat kahdeksan vuotta vankilassa, ja sen jälkeen toiset kahdeksan vuotta maanpaossa. Ensimmäiset demokratiaan liittyvät kokeilut Nepalissa saivat sillä erää päätöksensä.


title: Nepalin historia

text: Kuninkaan vallan palattua poliittiset puolueet julistettiin laittomiksi. Aluksi Nepalin kongressipuolue ehdotti väkivallatonta taistelua, ja se muodosti liittoutumia muiden puolueiden kanssa, jotka aiemmin olivat olleet sitä vastaan. Kuningas Mahendra perusti maahan panchayat -järjestelmään perustuvan virkamieskomitean, jonka tarkoitus oli korvata poliittiset puolueet. Panchayat oli neliportainen, jossa alimmalla tasolla oli paikallinen taso, jossa maan kylien kyläkokoukset valitsivat jäsenet kylän panchayatiin, jotka edelleen valitsivat keskuudestaan ylemmän tason hallinnon edustajat. Ylimmällä tasolla oli Kathmandussa toimiva kuninkaan johtama kansallinen panchayat, johon kuului noin 90 jäsentä.


title: Nepalin historia

text: Vuonna 1962 kongressipuolueen maanpaossa olleiden henkilöiden aloittamat väkivaltaiset toimet kiihtyivät Intian ja Nepalin rajalla. Poliittinen tilanne muuttui, kun Kiinan ja Intian välinen sota syttyi vuonna 1962. Muuttunut tilanne sai Intian miettimään uudelleen Himalajan alueen strategiaansa. Intia tarvitsi Nepalista liittolaisen, minkä johdosta Intia ryhtyi tukemaan kuningas Mahendran hallitusta.


title: Nepalin historia

text: Maassa järjestettiin kansalliset panchayat-vaalit vuonna 1963. Vaikka poliittiset puolueet oli kielletty oli noin kolmasosa maan lainsäädäntöelimestä kuulunut Kongressipuolueeseen. BP Koirala vapautettiin vankilasta vuonna 1968, minkä jälkeen hän meni Intiaan, missä hän johti Kongressipuolueen siipeä joka pyrki demokraattiseen vallankumoukseen ja panchayat-järjestelmän kaatamiseen väkivaltaisin keinoin. Subarna Shamsherin siipi taas kehotti yhteistyöhon kuninkaan kanssa panchayat-järjestelmän ulkopuolella. Kolmas siipi taas toimi panchayat-järjestelmässä odottaen, että se kehittyisi demokraattiseksi järjestelmäksi. Poliittisen opposition epäyhtenäisyys antoi kuningas Mahendralle mahdollisuuden toimia haluamallaan tavalla.


title: Nepalin historia

text: Kuninkaan johtama hallitus toteutti joitakin merkittäviä hankkeita, jotka oli aloitettu demokraattisen hallituksen aikana. Maareformissa laajat Rana-omistuksessa olleet maat takavarikoitiin ja maan ylimystön erityisoikeuksia poistettiin. Panchayat-järjestelmä onnistui tuomaan kymmeniä tuhansia ihmisiä mukaan päätöksentekojärjestelmään, mikä ei onnistunut eliittipohjaisten puolueiden kautta. Kuninkaan hallinto myös jatkoi viisivuotissuunnitelmia ja maan tieverkostoa kehitettiin.


title: Nepalin historia

text: Mahendra kuoli vuonna 1972 ja häntä seurasi kuninkaana Birendra. Hänen hallintokautensa alkuvuodet olivat levottomia, maassa koettiin väkivaltaisuuksia ja salamurhayrityksiä. Tapahtumilla ei ollut paljoa vaikutusta maan hallintoon, jolla oli armeijan tuki. Vuonna 1975 kuningas Birendra perusti uudistuskomission, joka tutki muutosten mahdollisuuksia panchayat-järjestelmässä. Samana vuonna kuitekin Indira Gandhin johtamassa Intiassa julistettiin poikkeustila ja opposition johtajat vangittiin. Tästä ilmapiiristä johtuen komissio tyytyi tekemään panchayat-järjestelmään vain kosmeettisia muutoksia, kuten kansallisen panchayat-neuvoston jäsenten lisäämisen 134 henkilöön, joista kuningas nimitti viidesosan.


title: Nepalin historia

text: Kun alkoi näyttää selvältä, että panchayat-järjestelmä kestää, BP Koirala ja muut poliittiset pakolaiset alkoivat lieventää vallankumouksellista poliittista retoriikkaansa, ja alkoivat kannattaa sovintoa kuningasvallan kanssa. Koirala palasi Nepaliin mutta sai vastattavakseen syytteet maanpetoksesta, mutta hänet lopulta vapautettiin. Nepalin kongressipuolue alkoi myös taipua kuninkaanvallan alle, mutta 1970-luvun lopulla opiskelijat osoittivat mieltään panchayat-järjestelmää vastaan.


title: Nepalin historia

text: Kuningas Birendra ilmoitti vuonna 1979 lähitulevaisuudessa pidettävästä kansanäänestyksestä, jossa kansa saattoi äänestää panchayat-järjestelmän säilyttämisen puolesta tai sitä vastaan. Vaalit järjestettiin toukokuussa 1980, jossa oli kaikkiaan 7,2 miljoonaa äänioikeutettua, joista 4,8 miljoonaa äänesti. Heistä 54,7 prosenttia äänesti panchayat-järjestelmän puolesta ja 45,3 vastaan. BP Koirala ja Nepalin kongressipuolue ilmoittivat hyväksyvänsä tuloksen. Kansanäänestyksen tulos oli voitto kuninkaalle, mutta pieni marginaali osoitti muutoksen tarpeen. Kuningas vahvisti maassa sananvapautta ja poliittista aktiivisuutta ja perustuslakia muutettiin siten että kansallinen panchayat-neuvosto valittiin suoralla vaalitavalla, joka sitten valitsi keskuudestaan pääministeriehdokkaan kuninkaan hyväksyttäväksi.


title: Nepalin historia

text: Vaalit kansalliseen panchayatiin järjestettiin vuonna 1981, mutta ei puoluepolitiikkaan perustuen. Nepalin kongressipuolue boikotoi vaaleja, joissa Surya Bahadur Thapa valittiin maan pääministeriksi. Nepalin oppositiopolitiikkan epäjärjestyneisyyttä lisäsi BP Koiralan vakava sairaus ja lopulta kuolema vuonna 1982.


title: Nepalin historia

text: Kansan tyytymättömyys kansalliseen panchayatiin kasvoi seuraavana vuonna 1983, kun maassa koettiin vakava elintarvikekriisi ja hallintoa syytettiin korruptiosta. Surya Bahadur Thapan hallitus kaatui kriisin seurauksena ja Lokendra Bahadur Chand aloitti pääministerinä. Panchayat-järjestelmä oli myös epävakaa, sillä sen sisälle oli muodostunut erilaisia ryhmittymiä, joilla oli eri tavoitteet. Seuraavat vaalit pidettiin vuonna 1986, mutta kongressipuolue aloitti kansalaistottelemattomuuskampanjan monipuoluejärjestelmän palauttamiseksi ja boikotoi vaaleja.


title: Nepalin historia

text: Nepal koki 1980-luvulla pientä talouskehitystä, mutta siitä huolimatta se oli edelleen yksi maailman köyhimmistä maista. Kommunismi alkoi nostaa suosiotaan maan opiskelijoiden keskuudessa väkivaltaisten yhteenottojen jälkeen. Tilanne vain huononi vuosikymmenen lopulla, kun kauppasopimuksia Intian kanssa ei uusittu ja maiden välinen raja suljettiin, mikä pysäytti suurimman osan maan ulkomaankaupasta. Kongressipuolue ja kommunistiset vasemmistolaisryhmät vaativat demokratiaan siirtymistä yhä äänekkäämmin ja järjestivät väkivallattomaksi tarkoitetun mielenosoituskampanjan. Protestit aiheuttivat kuolonuhreja poliisin armeijan tukahduttaessa mielenosoitukset. Yleinen mielipide kääntyi yhä vahvemmin kuninkaan hallitusta vastaan. Painostuksen alla kuningas Birendra taipui ja suostui uuteen demokraattiseen perustuslakiin. Maassa palattiin monipuoluejärjestelmään ja poliittisten puolueiden kielto peruttiin. Kuninkaan julistus rauhoitti puoluejohtajat ja mielenosoitukset päättyivät.


title: Nepalin historia

text: Maassa järjestettiin demokraattiset vaalit vuonna 1991. Vaalit voitti kongressipuolue, ja pääministeriksi nimettiin Girija Prasad Koirala. Maan uusi demokratia joutui nopeasti ongelmiin. Maan hallintoon levinnyt laajamittainen korruptio ja poliittinen kaaos heikensivät kansan luottamusta hallintoon ja hallitus kaatui nopeasti. Maan köyhän maaseutuväestön keskuudessa kommunismin ideologia alkoi tuntua houkuttelevalta. Maan maolainen kommunistinen liike sai runsaasti tukea maan köyhiltä maanviljelijöiltä, ja liike kasvoi nopeasti maan suurimmaksi poliittiseksi liikkeeksi. Vuonna 1996 maolaiset aloittivat kansansodan maan hallitusta vastaan, tavoitteenaan monarkian lopettaminen ja kommunistisen yhteiskunnan perustaminen. Hallituksen armeija yritti tukahduttaa kapinan, mutta väestöön kohdistuva väkivalta johti maolaisen liikkeen saaman tuen kasvuun. Sota oli luonteeltaan sissisotaa, jota hallituksen joukkojen oli vaikea tukahduttaa. Maolaisten saama tuki oli vahvaa etenkin maan länsiosassa, missä liike perusti omia hallituksiaan. Yhdysvallat piti maolaississejä terroristeina ja tuki sodassa Nepalin hallitusta. Maan demokratia oli 1990-luvun epävakaassa tilassa, GP Koirala palasi pääministeriksi vuonna 2000, ja muodosti yhdeksännen hallituksen kymmenen vuoden sisään.


title: Nepalin historia

text: Maan poliittiselle kehitykselle saatiin dramaattinen käänne vuonna 2001, kun maan palatsin joukkosurmassa kruununprinssi Dipendra surmasi kuningas Birendran, kuningatar Aishwaryan ja useita muita kuningasperheen jäseniä, ennen kuin hän ampui itsensä. Joukkosurman seurauksena Birendran veli Gyanendra nimitettiin uudeksi kuninkaaksi.


title: Nepalin historia

text: Kuningas Gyanendra sotkeutui demokraattisesti valittujen edustajien työhön ja otti enemmän valtaa itselleen. Vuonna 2005 hän julisti maahan poikkeustilan, erotti pääministerin ja palautti absoluuttisen monarkian. Gyanendra perusteli poikkeustilaa pitkittyneellä sisällissodalla, jota maan poliitikot eivät olleet kyenneet lopettamaan. Sisällissodan taistelut jatkuivat taukoamatta maan maaseudulla vuosina 2001-2005. Intia, joka pelkäsi kapinan leviämistä rajan yli, oli ollut Nepalin hallituksen tärkein tukija. Myös Yhdysvallat ja Iso-Britannia avustivat Nepalin hallitusta, mutta liittolaisten tuki väheni Gyanendran toimien myötä, ja hän joutui kansainvälisen painostuksen kohteeksi.


title: Nepalin historia

text: Vuonna 2006 alkoi jälleen laajat mielenosoitukset koko maassa. Kansa protestoi kuningasta vastaan ja vaatien demokratian palauttamista. Painostuksen alla Gyanendra antoi periksi vaatimuksille ja muodostettiin kansalliskokous, joka koostui seitsemän puolueen liitosta. Seitsemän puolueen liitto kävi neuvotteluja myös maolaisten kanssa, joille annettiin myös yksi paikka maan uuteen väliaikaseen hallitukseen. Kuningas Gyanendra ja maolaiset solmivat vuonna 2006 rauhansopimuksen, jossa Nepal päätettiin muuttaa tasavallaksi. Maan kymmenvuotisessa sisällissodassa kuoli kaikkiaan 13 000 nepalilaista.


title: Nepalin historia

text: Kun uusi hallitus aloitti työnsä, mikään muu puolue ei kuitenkaan tukenut tätä muutosta. Vuonna 2007 maolaiset vetäytyivät hallituksesta protestina sille, että Nepal oli edelleen monarkia. Maolaiset kuitenkin palasivat takaisin hallitukseen, kun pääpuolueet olivat päässeet sopuun monarkian lakkauttamisesta ja Nepalin muuttamisesta liittotasavallaksi. Kuningas Gyanendra pakotettiin luopumaan kruunustaan vuonna 2008, jolloin maan pitkä monarkia ja Shah-dynastian valta päättyivät. Samana vuonna järjestettiin myös vaalit, jossa maolaississien johtaja Prachanda valittiin pääministeriksi. Hänenkään hallituksensa ei ollut pitkäikäinen, sillä jo seuraavana vuonna hänen se joutui eroamaan. Poliittinen epävakaus jatkuu maassa edelleen, lukuisat hallituskriisit ja etniset jännitteet ovat vaikuttaneet maan lähihistoriaan.


title: Nepalin historia

text: Maan sekavaa tilannetta pahensi edelleen vuonna 2015 tapahtunut tuhoisa maanjäristys, minkä seurauksena lähes 8900 sai surmansa ja yli 600 000 rakennusta tuhoutui. Järistystuhojen korjausta on hidastanut maan poliittinen epävakaa tilanne.


title: Taitoluistelu talviolympialaisissa 2018

text: Taitoluistelussa kilpailtiin Pyeongchangin 2018 talviolympialaisissa 9.–23. helmikuuta Gangneung Ice Arenalla.


title: Taitoluistelu talviolympialaisissa 2018

text: Taitoluistelussa oli yhteensä viisi tapahtumaa: miesten ja naisten kilpailut, pari- ja joukkuekilpailu sekä jäätanssi.


title: Taitoluistelu talviolympialaisissa 2018

text: Seuraavassa listassa on kaikkien viiden tapahtuman aikataulut.


title: Taitoluistelu talviolympialaisissa 2018

text: Lihavoidut tapahtumat ovat loppukilpailuja.


title: Taitoluistelu talviolympialaisissa 2018

text: Taitoluisteluun otettiin yhteensä 148 urheilijaa: 30 miestä, 30 naista, 20 paria (40 urheilijaa) sekä 24 jäätanssiparia (48 urheilijaa). Jokaiseen tapahtumaan yksi olympiakomitea pystyi lähettämään maksimissaan kolme osallistujaa eli yhteensä 18 urheilijaa. Maakiintiöt jaettiin taitoluistelun vuoden 2017 maailmanmestaruuskilpailuiden ja vuoden 2017 CS Nebelhorn Trophyn tulosten pohjalta.


title: Mania (albumi)

text: Mania (tyyliteltynä M A N I A) on yhdysvaltalaisen rock-yhtye Fall Out Boyn seitsemäs studio-albumi, jonka julkaisi Island Records 19. tammikuuta 2018. Albumin suunniteltu julkaisupäivä oli 15. syyskuuta 2017, mutta yhtyeen laulaja Patrick Stump koki, että albumi ei ollut vielä valmis. Yhtye lähti ennen albumin julkaisua "Mania Tour" -kiertueelle, lämppäreinä ovat toimineet mm. Jaden Smith, Machine Gun Kelly ja Rise Against


title: Yhdistetty talviolympialaisissa 2018

text: Yhdistetyssä kilpailtiin Pyeongchangin 2018 talviolympialaisissa 14.–22. helmikuuta Alpensia Ski Jumping Centressä ja Alpensian maastohiihtokeskuksessa.


title: Yhdistetty talviolympialaisissa 2018

text: Yhdistetyssä oli yhteensä kolme tapahtumaa: miesten normaali- ja suurmäenkilpailut (molemmissa 10 km hiihto) sekä joukkuekilpailu.


title: Yhdistetty talviolympialaisissa 2018

text: Saksa saavutti yhdistetyn kilpailuissa kaikki kolme kultamitalia.


title: Yhdistetty talviolympialaisissa 2018

text: Seuraavassa listassa on kaikkien kolmen tapahtuman aikataulut.


title: Yhdistetty talviolympialaisissa 2018


title: Yhdistetty talviolympialaisissa 2018

text: Yhdistettyyn oli varattu 55 paikkaa. Yksi olympiakomitea pystyi lähettämään maksimissaan viisi urheilijaa. Etelä-Korealle oli varattu yksi paikka. Minimivaatimuksena oli kuitenkin, että urheilijalla oli uraltaan vähintään yksi yhdistetyn maailmancupin tai GP-osakilpailun piste tai vähintään yksi piste yhdistetyn Continental Cupista 1. heinäkuuta 2016 ja 21. tammikuuta 2018 väliseltä ajalta. Maakohtaiset kiintiöt määräytyivät yhdistetyn maailmancupin kausien 2016–2017 ja 2017–2018 (21. tammikuuta 2018 saakka) perusteella.


title: Twin Fantasy

text:
Twin Fantasy on yhdysvaltalaisen indie rock -yhtye Car Seat Headrestin kuudes studioalbumi, jonka se julkaisi omakustanteena Bandcamp-sivustolla 2. marraskuuta 2011. Albumi on saavuttanut kulttimaineen, koska 4chan ja Reddit -sivustot toivat albumille ja yhtyeelle julkisuutta. Yhtyeen laulaja Will Toledo ilmoitti yhtyeen julkaisevan uusintapainoksen albumista Matador Records levy-yhtiön kautta 6. helmikuuta 2018. Uusintapainos ilmestyi kuitenkin vasta 16. helmikuuta 2018.
Kokoonpano haettu albumin "liner notes" -kohdasta:


title: Kasmirin diskografia

text: Tämä artikkeli on suomalaislaulaja Kasmirin diskografiasta. Hän julkaisi esikoisalbuminsa vuonna 2014. Toinen albumi julkaistaan helmikuussa 2018.


title: Valmis

text: Valmis voi tarkoittaa ainakin seuraavia asioita:


title: Jaguar I-Type 1

text: Jaguar I-Type 1 on Formula E -sarjaan suunniteltu sähköauto, jolla Jaguar -talli kilpaili kaudella 2016–2017. Autolla kilpailivat Mitch Evans ja Adam Carroll.


title: Ferdo Livadić

text: Ferdo Livadić (alkuperäinen nimi Ferdinand Wiesner) (30. toukokuuta 1799 – 8. tammikuuta 1879) oli kroatialainen säveltäjä.


title: Ferdo Livadić

text: Livadić syntyi Celjessä nykyisessä Sloveniassa. Hän oli 1800-luvun nationalismin keskushahmoja Kroatiassa ja maan ensimmäinen modernin ajan säveltäjä. Vuonna 1833 Livadić sävelsi Ljudevit Gajn runon "Još Hrvatska ni propala",  (suom. 'Kroatia ei ole vielä sortunut') josta tuli myöhemmin illyrian kansanliikkeen tunnuslaulu. Hän sävelsi lukuisia muita kroatian-, slovenia- ja saksakielisiä lauluja sekä marsseja, tansseja ja scherzoja. Livadićin tunnetuin sävellys on "Nocturne fis-mollissa" (1822). Häntä pidetään< ensimmäisenä kroatialaisena nationalistisena säveltäjänä, ja hänen jälkiään seurasivatkin myöhemmin mm. Vatroslav Lisinski ja Ivan plemeniti Zajc. Hän kuoli 79-vuotiaana Samoborissa.


title: Jaguar I-Type 2

text: Jaguar I-Type 2 on Formula E -sarjaan suunniteltu sähköauto, jolla Jaguar -talli kilpailee kaudella 2017–2018. Autolla kilpailevat Nelson Piquet Jr. ja Mitch Evans.


Jalkapallon Etelä-Suomen sarjan kausi 1928−1929 oli jatkoa kaudella 1926−1927 aloitetulle Suomen sarjalle. Taloudellisesti raskas valtakunnallinen sarja jaettiin kolmeen osaan. Muut sarjat olivat "Savon sarja" ja "Pohjanmaan sarja". Savossa pelattiin sarja-nimityksestä huolimatta karsintajärjestelmällä (cup) ja paras joukkue oli Mikkelin Kilpa-Veikot voitettuaan molempien vuosien loppuotteluissa Kuopion Palloseuran. Pohjanmaan paras joukkue oli Vaasan Palloseura. Pohjanmaalla pelattiin myös erillinen B-sarja.
Etelä-Suomen sarjan voitti Helsingin Palloseura puolustaen näin menestyksellä Karhunpyytäjä-palkintoa, jonka se edellisellä sarjakaudella oli voittanut.


title: Jalkapallon Etelä-Suomen sarjan kausi 1928−1929

text: Sarjaan osallistui kahdeksan joukkuetta, Neljä Helsingistä, kaksi sekä Turusta että Viipurista.


text: Sarjan otteluista 12 pelattiin vuoden 1928 aikana ja loput 16 vuonna 1929. Sarja oli tarkoitus pelata loppuun kesäkuun loppuun mennessä, mutta kaksi Susien ottelua lykkääntyi myöhäiseen syksyyn. Viimeinen noista oli HPS:aa vastaan, joten sarjamestaruuden ratkeamista saatiin odottaa siihen saakka.


title: Nino Ferrer

text: Nino Agostino Arturo Maria Ferrari, joka tunnettiin taiteilijanimeltään Nino Ferrer (15. elokuuta 1934 Genova, Italia – 13. elokuuta 1998 Montcuq, Ranska), oli italialais-ranskalainen laulaja, lauluntekijä ja kirjailija. Ollessaan kansatieteen sekä arkeologian opiskelijana Ferrer tykästyi jazziin ja oppi soittamaan useita soittimia. Palatessaan maailmanympärysmatkalta kotiinsa Pariisiin hän päätti tulla ammattimuusikoksi.


title: Sophie Hannah

text: Sophie Hannah (s. 1971) on brittiläinen kirjailija. Häneltä on julkaistu psykologisia rikosromaaneja, lastenkirjallisuutta ja seitsemän runokokoelmaa.


title: Sophie Hannah

text: Hannah on kirjoittanut Agatha Christien perikunnan toimeksiannosta uusia "Hercule Poirot" -tarinoita. "Nimikirjainmurhat" julkaistiin vuonna 2014 ja "Suljettu arkku" vuonna 2016.


title: Sophie Hannah

text: Kaksi Hannahin rikosromaania on sovitettu televisioon ja esitetty ITV1-kanavalla.


title: Sophie Hannah

text: Hannah asuu Cambridgessä aviomiehensä ja lastensa kanssa.


title: Atlante (1754)

text: Atlante oli Espanjan laivaston vuonna 1754 vesille laskettu 74-tykkinen kaksikantinen linjalaiva.


title: Atlante (1754)

text: Jorge Juanin suunnittelema alus tilattiin Cartagenasta, missä rakennustöistä vastasi Edward Bryant. Alus laskettiin vesille 1754.


title: Atlante (1754)

text: Elokuussa 1801 alkoi toisen liittokunnan sota, jossa Ranska ja Espanja olivat liittolaisia. Ranska ja Espanja tekivät 1. lokakuuta 1800 San Ildefonsossa sopimuksen, jonka nojalla Espanjan laivasto luovutti aluksen Ranskan laivastolle. Alus liitettiin 23. syyskuuta 1801 Ranskan laivastoon Cádizissa nimellä "Atlante" tai "Atalante". Huhtikuussa 1802 alus siirrettiin Touloniin ja Lavillesgris vastaanotti 20. kesäkuuta aluksen päällikkyyden.


title: Atlante (1754)

text: Elokuussa alus lähti Toulonista merelle kuljettaen joukkoja Santo Domingoon, mistä se palasi 27. lokakuuta. Alus teki toisen matkan tammikuussa 1803, jolloin se kuljetti kenraali Jean Sarrazinin ja 750 sotilasta. Alus nimettiin 5. helmikuuta 1803 uudelleen "Atlakseksi".


title: Atlante (1754)

text: Alus otti 22. heinäkuuta 1805 osaa Cape Finisterren taisteluun päällikkönään Rolland. Taistelussa alus vaurioitui ja sen miehistö kärsi merkittäviä tappioita lähistöllä olleen ruutiproomun räjähtäessä.


title: Atlante (1754)

text: Alus jätettiin 28. heinäkuuta Vigoon sairaalalaivaksi. Alus luovutettiin espanjalaisten vastuulle 15. heinäkuuta 1807 ja sen miehistö antautui kapinallisille 9. kesäkuuta 1808 Pyreneiden niemimaan sodan alettua.


title: Atlante (1754)

text: Alus liitettiin Espanjan laivastoon nimellä "Atlas" ja se myytiin romutettavaksi vuonna 1817.


title: Mario Duplantier

text: Mario Duplantier (s. 19. kesäkuuta 1981 Bayonne, Ranska) on ranskalainen muusikko, joka tunnetaan parhaiten ranskalaisen metalliyhtye Gojiran rumpalina ja perustajajäsenenä.


title: Mario Duplantier

text: Duplantier syntyi perheeseen, jossa taide oli suuressa roolissa. Duplantier kehitti taitojaan piirtämisessä, maalaamisessa ja musiikin luomisessa jo varsin nuorena. Hän ja hänen isoveljensä, laulaja-kitaristi Joseph Duplantier perustivat Gojiran vuonna 1996.


title: Mario Duplantier

text: Duplantierin soittoa on pidetty teknisesti ja rytmisesti tarkkana. Hän käyttää pidennettyjä tuplabasariblasteja, groovaavia tomifillejä, jazz-tyyppistä tauotusta ja blast beateja. Rumpusoolot kuuluvatkin yleensä Gojiran konserttiohjelmaan. Hän soittaa myös kitaraa, ja toisinaan hän ja hänen veljensä Joseph vaihtavat paikkaa.


title: Mario Duplantier

text: Duplantier äänestettiin parhaaksi modernin metallin rumpaliksi MetalSucks-tapahtumassa huhtikuussa 2012. Hänet äänestettiin parhaaksi rumpaliksi Loudwire Music Awards -tilaisuudessa vuonna 2017.


title: Mario Duplantier

text: Duplantier käyttää soitossaan Taman rumpuja ja Zildjianin symbaaleja.


title: Conde de Regla (1786)

text: Conde de Regla eli los Meregildos oli Espanjan laivaston vuonna 1786 vesille laskettu 112-tykkinen Santa Ana -luokan linjalaiva.


title: Conde de Regla (1786)

text: Romero Lansan suunnittelema alus tilattiin Havannasta Kuubasta. Alus laskettiin vesille 14. marraskuuta 1786.


title: Conde de Regla (1786)

text: Alus oli koeajoissa vuonna 1787 päällikkönään Juan de Lángara y Huerte, joka ilmoitti aluksen merikelpoisuuden olevan hyvä ja tykkipatterien olevan tehokkaita. Vuonna 1797 alus osallistui Cabo de São Vicenten taisteluun, jossa Espanjan laivasto menetti neljä alusta. "Conde de Reglan" miehistöstä sai surmansa yhdeksän mukaan lukien kommodori kreivi Amblimont. Lisäksi aluksella haavoittui kuusitoista miehistönjäsentä pahoin mukaan lukien päällikkö Jerónimo Bravo.


title: Conde de Regla (1786)

text: Alus kuului 1799-1801 yhdistyneeseen ranskalais-espanjalaiseen laivastoon, joka saapui 10.-12. heinäkuuta Cádiziin. Alus lähti laivaston mukana merelle 21. heinäkuuta suunnaten Brestiin. Laivasto saapui 13. elokuuta Brestiin ankkuroituen redille. Napoleonin sodissa alus makasi ankkurissa Carracassa ja vuonna 1811 alus romutettiin, jotta siihen käytetty puutavara voitiin käyttää satamassa olleiden Espanjan ja Britannian laivastojen alusten korjaamiseen.


title: Yleisluistelun maailmanmestaruuskilpailut 2014

text: Vuoden 2014 yleisluistelun maailmanmestaruuskilpailut kilpailtiin Heerenveenissä, Alankomaissa 22.–23. maaliskuuta 2014. Kisapaikkana oli IJsstadion Thialf. Kilpailuihin osallistui 24 mies- ja 22 naisluistelijaa 14 eri maasta. Mestaruuden voittivat alankomaalaiset Koen Verweij ja Ireen Wüst. Verweij oli toiseksi nopein kolmella matkalla ja kolmanneksi nopein pisimmällä matkalla. Miesten yksittäisten matkojen nopeimmat olivat Puolan Konrad Niedźwiedzki 500 metrillä, Venäjän Denis Juskov 1 500 metrillä sekä Alankomaiden Jan Blokhuijsen 5 000 ja 10 000 metrillä. Naisten puolella Wüst oli nopein kolmella matkalla sekä maannaisensa Yvonne Nautan jälkeen toiseksi nopein 5 000 metrillä


text: Verweij'lle mestaruus oli ensimmäinen ja Wüstille viides.


title: Simon Shelton

text: Simon Shelton (13. tammikuuta 1966 Shepherd’s Bush, Lontoo, Yhdistynyt kuningaskunta – 17. tammikuuta 2018) oli englantilainen näyttelijä ja tuottaja.


title: Enmerkar

text: Enmerkar oli muinainen sumerilainen sankari ja myyttinen Urukin kuningas. Hänen uskotaan eläneen 3000-luvulla eaa. Enmerkar on Lugalbandan ja Gilgamešin ohella merkittävimpiä hahmoja säilyneissä sumerilaisissa taruissa. Enmerkar esiintyy kolmessa eepoksessa.


title: Enmerkar

text: Eepoksessa "Enmerkar ja Arattan herra" kerrotaan, että Enmerkar on auringon jumala Utun poika. Enmerkar kadehtii Arattan kaupungin metalli- ja kivivarantoja, sillä hän haluaisi rakentaa niistä useita temppeleitä, etenkin temppelin Enki-jumalalle. Enmerkar pyytää apuun sisarataan, jumalatar Inannaa. Inannan neuvosta Enmerkar lähettää Arattan herralle uhkaavan vaatimuksen metallista ja kivistä. Arattan herra kuitenkin vaatii, että Enmerkar lähettäisi ensin Arattaan suuren määrän viljaa. Enmerkar täyttää vaatimuksen, mutta Arattan herra ei täytä omaa osaansa vaihtokaupasta. Loppuosa tekstistä ei ole säilynyt kokonaan, mutta Enmerkar on ilmeisesti lopulta voittoisa.


title: Enmerkar

text: Eepoksessa "Enmerkar ja Ensuhkeshdanna" kerrotaan Arattan tuhosta. Arattan hallitsija Ensuhkeshdanna vaatii, että Enmerkar tulisi hänen vasallikseen. Enmerkar kieltäytyy ja julistaa olevansa jumalten suosikki ja että Ensuhkeshdannan pitäisi sen sijaan alistua Enmerkarille. Eräs pappi lupaa Ensuhkeshdannalle, että Aratta pystyy alistamaan Urukin valtansa alle. Mutta kun pappi saapuu Urukiin, vanha viisas nainen Sagburru ja kaksi jumalatar Nidaban poikaa surmaavat tämän. Kuultuaan papin kohtalosta Ensuhkeshdanna taipuu Enmerkarin vaatimuksiin.


title: Enmerkar

text: Eepos "Lugalbanda ja Enmerkar" kertoo Lugalbandan sankarillisesta matkasta Arattaan. Eepoksen mukaan seemiläiset paimentolaiset olivat hyökänneet Urukiin. Pelastaakseen valtakuntansa Enmerkar tarvitsi Arattassa olevan Inannan apua. Enmerkar pyysi vapaaehtoisia hakemaan Inannaa, ja ainoastaan Lugalbanda suostui vaaralliselle matkalle. Lugalbanda saa Inannalta viestin välitettäväksi Enmerkarille, ja sen mukaan Enmerkarin tuli valmistaa erityisiä vesiastioita ja pyydystää outo kala eräästä joesta.


title: Neverball

text: Neverball on peli jossa pelaajan pitää liikuttaa palloa nuolinäppäimillä tai hiirellä. Pelin on kehittänyt Robert Kooima vuonna 2003


title: Harri Veistinen

text: Harri Veistinen on Kiukaisten Paneliassa syntynyt kirjailija ja käsikirjoittaja, joka asuu Ylöjärvellä.


title: Harri Veistinen

text: Harri Veistinen julkaisi 2016 nuortenromaanin, "Kotitekoisen poikabändin alkeet". Se kertoo yläastetta käyvästä Rene Kolppasesta, joka yrittää olla mahdollisimman tavallinen välttääkseen kiusatuksi tulemisen. Yläasteen lopulla hän kuitenkin kyllästyy rooliinsa ja päättää pyrkiä tyttöjen suosioon perustamalla bändin.


title: Harri Veistinen

text: Harri Veistinen on toiminut käsikirjoittajana useissa tv-sarjoissa mm. Karjalan kunnailla ja Rakastuin mä luuseriin. Lisäksi hän on saanut Sokeain kuunnelmapalkinnon 2007.


title: ABT Schaeffler FE01

text: ABT Schaeffler FE01 on Formula E -sarjaan suunniteltu sähköauto, jolla Abt Sportsline -talli kilpaili kaudella 2015–2016. Autolla kilpailivat Lucas di Grassi ja Daniel Abt.


title: ABT Schaeffler FE02

text: ABT Schaeffler FE02 on Formula E -sarjaan suunniteltu sähköauto, jolla Abt Sportsline -talli kilpaili kaudella 2016–2017. Autolla kilpailivat Lucas di Grassi ja Daniel Abt.


title: Pertti Hietala

text: Pertti Vilho Antero Hietala (10. maaliskuuta 1930 Tohmajärvi – 16. kesäkuuta 2010 Karstula) oli suomalainen poliitikko. Hietala toimi SDP:n kansanedustajana vuosina 1979–1991 edustaen Mikkelin läänin vaalipiiriä. Hietala teki mittavan uran kunnallispolitiikassa. Hän toimi Pieksämäen kauppalankamreerina 1954–1960, Pieksämäen kauppalansihteerinä 1961–1962, Pieksämäen kaupunginsihteerinä 1962–1964, Pieksämäen kaupunginjohtajana 1965–1993 sekä Pieksämäen seudun sairaalan, myöhemmin aluesairaalan kuntainliiton taloudenhoitajana ja sihteerinä 1959–1962. Hietala toimi presidentin valitsijamiehenä vuosina 1978 ja 1982.


title: Pertti Hietala

text: Hietala kirjoitti ylioppilaaksi vuonna 1950, suoritti kunnallistutkinnon ja valmistui sosionomiksi vuonna 1954 Yhteiskunnallisesta korkeakoulusta. Hietalan vanhemmat olivat poliisikonstaapeli Teuvo Martti Hietala ja Tilda Katri Poutiainen. Hietalan puoliso vuodesta 1954 oli sosionomi Maire Kaija-Liisa Koskinen. Heillä on kolme lasta. Hietalalle myönnettiin kaupunkineuvoksen arvonimi vuonna 1984.


title: John Forsberg

text: John Edvard Valdemar Forsberg (8. syyskuuta 1917 Maalahti – 10. maaliskuuta 2014 Vaasa) oli suomalainen poliitikko. Forsberg toimi RKP:n kansanedustajana vuosina 1954–1958 edustaen Vaasan läänin eteläistä vaalipiiriä. Kunnallispolitiikassa Forsberg toimi Vaasan kaupunginhallituksen ja -valtuuston jäsenenä.


title: John Forsberg

text: Forsberg kirjoitti ylioppilaaksi vuonna 1939, suoritti teologian erotutkinnon ja vihittiin papiksi vuonna 1949, pastoraalitutkinnon vuonna 1953 sekä pastoraalitutkinnon vuonna 1961. Työelämässä Forsberg toimi sotilaspastorina 1943, ruotsalaisen raittiustoimiston esimiehenä Vaasassa ja Suomen ruotsalaisen raittiustyön keskusliiton pääsihteerinä 1944–1951, kirkkoherran apulaisena Sulvassa 1949–1950, vt. kirkkoherrana Raippaluodossa 1950–1951, Vaasan ruotsalaisen seurakunnan ylimääräisenä pappina 1951–1960, Suomen ruotsalaisen seurakuntatyön liiton johtajana ja Församlingsbladetin päätoimittajana 1960–1966, Helsingin eteläisen ruotsalaisen seurakunnan kirkkoherrana 1966–1979, Porvoon tuomiokapitulin asessorina 1967–1969 sekä kirkkohallituksen jäsenenä (kirkkoneuvos) 1970–1977.


title: John Forsberg

text: Forsbergin vanhemmat olivat maanviljelijä Edvard Alexander Forsberg ja Johanna Matilda Granlund. Forsbergin puoliso vuodesta 1942 oli lehtori Hildegard Maria Wassborr. Heillä on kolme lasta. Forsbergille myönnettin rovastin arvonimi vuonna 1971 ja teologian kunniatohtorin arvonimi Åbo Akademilta vuonna 1974.


title: Applause

text: Applause voi tarkoittaa seuraavia:


title: Passaic

text: Passaic on kaupunki Passaicin piirikunnassa, New Jerseyn osavaltiossa Yhdysvalloissa. Kaupungin väkiluku oli vuoden väestönlaskennassa 69 781.


title: Passaic

text: Näyttelijät Loretta Swit ja Paul Rudd ovat syntyneet Passaicissa.


title: Luettelo tavaratuonnin arvosta maittain

text: Luettelo perustuu CIA:n World Factbookissa julkaistuun arvioon. Tuonti on ilmoitettu Yhdysvaltain dollareissa toimitusehdolla "vapaasti aluksessa" (FOB)


title: Siikajokilaakson kansallispuku

text: Siikajokilaakson kansallispukuja on kaksi; naisen puku ja miehen puku. Puvut ovat Pohjois-Pohjanmaalaisia, ja tämä artikkeli kertoo näistä puvuista.


title: Siikajokilaakson kansallispuku

text: Toini-Inkeri Kaukonen kokosi puvun Siikajokilaakson kansallispukutoimikunnan toimeksiannosta vuonna 1957. Pukualueeseen kuuluvat Kestilä, Pulkkila, Piippola, Paavola, Pyhäntä, Rantsila, Revonlahti ja Siikajoki.


title: Siikajokilaakson kansallispuku

text: Mustapohjaisen kelta-punaraitaisen hamekankaan esikuva on mukaan Pyhännön Perukan kylästä saatu puuvillainen hametilkku, joka oli pohjaväriltään sininen mutta muistitiedon mukaan vaihdettiin myös vaihtoehtoisesti mustaksi. Alkuperäisen hameen tiedettiin olleen muun muassa vihkihameena. Liivi on pitkähkö ja sen malli on rantsilalaisen perimätiedon mukainen. Valkoisessa esiliinassa on pohjalaista reikäommelta. Luonnonvalkean violetilla kirjaillun tykkimyssyn ja sen nyplätyn pitkin malli on Kestilästä kauppias Mannermaan kokoelmista. Avainkoukun mallit olivat Pyhännältä ja Paavolasta, liivin kiinnityssolki on muotoiltu avainkoukusta. Kaukosen 1957 kokoaman puvun ohjeita ja tarvikkeita myy Suomen Perinnetekstiilit Oy.


title: Siikajokilaakson kansallispuku

text: Pukua ei ole tarkistettu mutta sitä on tehty 1980-luvulta lähtien kansanomaisemmilla työtavoilla ja kaavoilla. Ohjeita ja tarvikkeita myy TaitoShop Maakari Puku on seuraavanlainen:


title: Siikajokilaakson kansallispuku

text: Päähine on Tykkimyssy, joka on luonnonvalkoinen ja siihen on tehty kirjailut himmeänpunaisella. Pitsi on nyplätty.


title: Siikajokilaakson kansallispuku

text: Paita on pellavaa tai puolipellavaa, malliltaan väljä ja yksinkertainen eikä siinä ole etuhalkiota. Rannekkeet suljetaan lankanapilla. Paita on samanlainen kuin Pyhäjokialueen naisen puvussa.


title: Siikajokilaakson kansallispuku

text: Liivi on pitkähkö ja joko musta tai sininen. Takakappaleella on kookkaat körtit ja kiinnityssolki on muotoiltu avainkoukusta. Vuori on pellavaa.


title: Siikajokilaakson kansallispuku

text: Hame on musta- tai sinipohjainen kelta-punaraitainen hame, jonka malli on saatu Pyhännän Perukan kylästä.


title: Siikajokilaakson kansallispuku

text: Esiliina on yksinkertainen valkoinen esiliina (ilman reikäommelta) ommellaan samasta kankaasta kuin paita.


title: Siikajokilaakson kansallispuku

text: Asusteita ovat avainkoukku ja emännän avain, joiden mallit ovat Pyhännältä ja Paavolasta. Puvun kanssa voi käyttää luonnonvalkoista, mustaa tai muuta puvun väreihin sopivaa silkkihuivia. Sukat ovat yksinkertaiset ja valkoiset. Jalkineet ovat mustat nauha- tai solkikengät, avokkaat tai nahanväriset lipokkaat.


title: Siikajokilaakson kansallispuku

text: Toini-Inkeri Kaukonen kokosi puvun Siikajokilaakson kansallispukutoimikunnan toimeksiannosta vuonna 1960. Pukualueeseen kuuluvat Kestilä, Pulkkila, Piippola, Paavola, Pyhäntä, Rantsila, Revonlahti ja Siikajoki. Puku on seuraavanlainen:


title: Siikajokilaakson kansallispuku

text: Harmaat tai luonnonmustat pitkät luukkuhousut; kaava Etelä-Pohjanmaan puvusta. Paidan malli Alahärmästä, samanlainen paita kuuluu Etelä-Pohjanmaan miehen mallipukuun ja Keski-Pohjanmaan eli Kaustisen miehen mallipukuun. Liivin kaava Alahärmän liivistä, samanlainen liivi mutta eri värisenä kuuluu Etelä-Pohjanmaan miehen mallipukuun. Kaksi vaihtoehtoista liivin raidoitusmallia Piippolasta. Harmaa tai luonnonruskea röijynuttu, jonka kaava Etelä-Pohjanmaan puvusta. Kangaspuissa kudottu raitavyö, jonka malli Pulkkilasta . Vaihtoehtoisesti helavyö, jonka malli Mannermaan museosta Kestilästä, samoin liivin ja takin metallinappeihin ja solkeen. Kengät mieluimmin nauhapieksut pauloineen, päähineet kuten Keski-Pohjanmaan miehen puvussa. Kenkinä voi käyttää myös mustia nauhakenkiä.


title: Dakarin–Nigerin rautatie

text: Dakarin–Nigerin rautatie on Dakarista Nigerjoen varrelle Bamakoon ja Koulikoroon johtava rautatie Senegalissa ja Malissa. Sen pituus on 1286 kilometriä, josta 641 kilometriä on Malissa.


title: Dakarin–Nigerin rautatie

text: Ranskan siirtomaavallan aikana rakennettu rautatie valmistui kolmessa vaiheessa. Yksityisen DSL-yhtiön Dakarin ja Saint-Louisin välinen 264 kilometrin osuus rakennettiin vuosina 1882–1885. Armeijan vuosina 1881–1904 rakentama Kayesin ja Koulikoron välinen 555 kilometrin pituinen rata yhdisti Senegal- ja Nigerjoet. Kayes ja Dakarin–Saint-Louisin välisellä radalla sijaitseva Thiès yhdistettiin 667 kilometrin pituisella osuudella vuosina 1907–1923. Samalla rakennettiin sivuradat Kaolackiin, Linguèreen ja Toubaan. Radat saivat yhteisen hallinnon vuonna 1934. Vuodesta 1947 lähtien niitä hallinnoivat Ranskan Länsi-Afrikan rautatiet, joiden keskuspaikkana toimi Thiès.


title: Dakarin–Nigerin rautatie

text: Malin liittovaltion hajottua vuonna 1960 Malin ja Senegalin välinen liikenne keskeytyi ja molemmat valtiot perustivat omat rautatiehallintonsa. Radan yhteiskäytöstä sovittiin maiden välillä vuonna 1962.


title: Dakarin–Nigerin rautatie

text: Vuosikymmenten kuluessa Dakarin–Nigerin rautatie rappeutui ja sen liikenne väheni huomattavasti. Vuonna 2003 Senegalin ja Malin hallitukset antoivat rautatien ranskalais-kanadalaisen Transrail-konsortion hoidettavaksi. Uusi toimija ei kuitenkaan onnistunut korjaamaan tilannetta, ja vuonna 2016 Mali ja Senegal perustivat yhteisen rautatieyhtiön nimeltä Dakar–Bamako Ferroviaire. Samana vuonna maat solmivat sopimuksen kiinalaisen China Railway Construction Corporationin kanssa, jonka on määrä kunnostaa rata neljän vuoden kuluessa.


title: Charles James

text: Charles James (27. huhtikuuta 1880 – 10. joulukuuta 1928) oli brittiläissyntyinen kemisti, joka teki suuren osan tutkijan urastaan Yhdysvalloissa. Hänet tunnetaan työstään alkuaine luteniumin löytäjänä vuonna 1907 (myös Georges Urbain ja Carl Auer von Welsbach löysivät tämän alkuaineen itsenäisesti) ja varhaisena harvinaisten maametallien, etenkin lantanoidien, tutkijana.


title: Charles James

text: James opiskeli William Ramsayn alaisuudessa University College London yliopistossa ennen muuttoaan uudelle mantereelle, jossa hän liittyi New Hampshiren yliopistoon. Hänestä tuli New Hampshiren yliopiston professori vuonna 1906 ja kemian laitoksen esimies.


title: Charles James

text: James kehitti uusia fraktionaalisen kiteytyksen menetelmiä harvinaisten maametallien erotteluun. Hän käytti näitä erottelemaan suuret määrät epäpuhdasta ytterbiumia, jota silloin luultiin yhdeksi alkuaineeksi, puhtaaksi ytterbiumiksi, tuliumiksi ja lutetiumiksi. Muut kemistit omaksuivat hänen tekniikkansa ja niitä pidettiin alan parhaina ennen ioninvaihtoon perustuvan erottelun keksimistä 1940-luvulla. Hän löysi uusia yhdisteitä neodyymille, samariumille ja europiumille ja määritti atomipainot samariumille, tuliumille ja yttriumille. James julkaisi yli 60 tieteellistä julkaisua harvinaisista maametalleista.


title: Charles James

text: James tutki myös uraania ja yritti löytää elinaikanaan vielä tuntematonta alkuainetta numero 61 (myöhemmin löydetty prometium). Työ näiden radioaktiivisten aineiden kanssa todennäköisesti johti syöpään, johon hän menehtyi vain 48-vuotiaana.


title: Pyhäjokialueen kansallispuku

text: Tämä artikkeli kertoo Pyhäjokialueen naisen kansallispuvusta, joka on Pohjois-Pohjanmaalainen kansallispuku. Pukualueeseen kuuluvat Pyhäjoki, Merijärvi, Oulainen, Haapavesi, Vihanti ja Kärsämäki. Pyhäjokialueella ei ole miehen kansallispukua.


title: Pyhäjokialueen kansallispuku

text: Puvun kokosi Toini-Inkeri Kaukonen 1965 Pyhäjokialueen kotiseutuliiton ja sen kansallispukutoimikunnan toimeksiannosta. Puvun hameessa on kapeahko raidoitus lampaanruskeaa ja tiilenpunaisen eri vivahteita, liivi on tummanpunainen tai hamekankaasta tehty ja siinä on parinapit, paidassa on joko kauluskaitale tai pieni kääntyvä kaulus, puuvillaesiliina on valkea tai tummansininen, huivi on puna-valkoruutuinen, päähine on koppamyssy tyllikirjontatykillä, paljinsolki, avainkoukku ja pariavaimet.


title: Pyhäjokialueen kansallispuku

text: Pyhäjokialueen kansallispuku on tarkistettu alkujaan silloisen Oulun läänin Kotiteollisuusyhdistyksen toiminnanjohtaja Maisa Nurmiala kansallispukualan neuvojakoulutukseen kuuluvana opinnäytetyönä ja sittemmin Pyhäjokialueen kotiseutuliiton aloitteesta yhteistyössä Pohjois-Pohjanmaan käsi- ja taideteollisuusyhdistyksen kanssa Suomen kansallispukuneuvoston ohjeiden mukaan. Puvun ohjeita ja tarvikkeita myy TaitoShop Maakari. Puku on seuraavanlainen:


title: Pyhäjokialueen kansallispuku

text: Päähine on suurehko tykkimyssy, jonka koppa on päällystetty punaisella silkillä. Pitsinä on kirjailtu tylli.


title: Pyhäjokialueen kansallispuku

text: Paita on pellavaa tai puolipellavaa. Malliltaan väljä ja yksinkertainen eikä siinä ole etuhalkiota. Rannekkeet suljetaan lankanapilla. Paita on samanlainen kuin Siikajokilaakson naisen puvussa.


title: Pyhäjokialueen kansallispuku

text: Liivi on tummanpunainen tai hamekankaasta valmistettu, malliltaan melko pitkä. Takakappaleessa reilun kokoiset körtit. Liivi kiinnitetään piilohakasilla tai parinapeilla.


title: Pyhäjokialueen kansallispuku

text: Hame Kapeahko raidoitus, jossa vuorottelevat erisävyisistä punaisista ja lampaanruskeasta muodostuvat raidat.


title: Pyhäjokialueen kansallispuku

text: Esiliina on joko valkoinen tai tummansininen puuvillaesiliina. Esiliinassa on pirtanauha.


title: Pyhäjokialueen kansallispuku

text: Asusteet Koru on kapeakehäinen vaskinen paljinsolki. Solki ei ole välttämätön. Avainkoukku ja pariavaimet. Sukat ovat valkoiset ja yksinkertaiset. Jalkineet ovat mustat nauha- tai solkikengät, mustat avokkaat tai nahanväriset lipokkaat.


title: Yleisluistelun maailmanmestaruuskilpailut 2013

text: Vuoden 2013 yleisluistelun maailmanmestaruuskilpailut kilpailtiin Hamarissa, Norjassa 16.–17. helmikuuta 2013. Kisapaikkana oli Olympiahalli. Kilpailuihin osallistui 24 mies- ja 24 naisluistelijaa 14 eri maasta. Mestaruuden voittivat alankomaalaiset Sven Kramer ja Ireen Wüst. Kramer oli nopein kahdella pisimmällä matkalla, ja 500 metrillä nopein oli Puolan Zbigniew Bródka sekä 1 500 metrillä Norjan Håvard Bøkko. Naisten puolella Wüst oli nopein kolmella matkalla sekä Kanadan Christine Nesbittin jälkeen toiseksi nopein 500 metrillä.


text: Kramerille mestaruus oli kuudes ja Wüstille neljäs.


title: Verdetin vakio

text: Verdetin vakio on ranskalaisen fyysikon Émile Verdetin mukaan nimetty optinen vakio. Se kuvaa tietyn materiaalin herkkyyttä Faradayn ilmiölle. Se ei ole aito luonnonvakio, vaan riippuu tulevan valon aallonpituudesta ja optisen väliaineen lämpötilasta. Verdetin vakion yksikkö on rad·Tm, koska se ilmaisee valon kiertokulmaa suhteessa magneettivuon tiheyteen (Tesloina) ja dispersioon dn/dλ (jossa aallonpituus λ metreinä; n on taitekerroin)


title: Verdetin vakio

text: Korkeimmat Verdetin vakion arvot tunnetaan lantanoidi terbiumin ioneilla doupatuille laseille ja varsinkin terbiumgalliumgranaatti (TGG) kiteille. Näitä käytetään laserlaitteissa optisina erottimina. TGG-kiteiden Verdetin vakio on -40 rad·Tm 1 064 nm ja -134 rad·Tm 632 nm alueella, mikä on noin kaksi kertaa suurempi kuin pelkällä terbiumilla saostetulle lasilla.


title: Hugo Haase

text: Hugo Haase (29. syyskuuta 1863 Allenstein, Itä-Preussi – 7. marraskuuta 1919 Berliini) oli saksalainen vasemmistopoliitikko, joka johti Saksan sosiaalidemokraattisesta puolueesta (SPD) vuonna 1917 eronnutta Saksan itsenäistä sosiaalidemokraattista puoluetta (USPD). Hän oli marras–joulukuussa 1918 muutaman viikon Saksan ulkoasioista vastanneena varapääministerinä.


title: Hugo Haase

text: Haase syntyi juutalaiseen sukuun ja hänen isänsä oli ammatiltaan suutari. Lakimieheksi kouluttautunut Haase piti vuosina 1888–1911 Königsbergissä yksityistä lakitoimistoa ja tuli tunnetuksi työläisten ja sosialistien puolustajana. Hän liittyi SPD:hen vuonna 1887 ja hänet valittiin vuonna 1894 ensimmäisenä sosiaalidemokraattina Königsbergin kaupunginvaltuustoon. Hän oli muun muassa Otto Braunin ja Karl Liebknechtin asianajajana poliittisissa oikeudenkäynneissä vuosina 1904 ja 1907. Haase oli vuosina 1897–1907 ja 1912–1919 edustajana valtiopäivillä. Hänet valittiin vuonna 1911 SPD:n varapuheenjohtajaksi ja August Bebelin kuoltua vuonna 1913 hänestä tuli SPD:n valtiopäiväryhmän johtaja yhdessä Philipp Scheidemannin kanssa. Haase edusti SPD:n vasenta siipeä ja ensimmäisen maailmansodan puhjettua vuonna 1914 hän vaati puoluetta äänestämään valtiopäivillä sotalainojen myöntämistä vastaan. Kun SPD:n valtiopäiväryhmän enemmistö kuitenkin asettui kokouksessaan 3. elokuuta sotalainojen tukemisen kannalle, ryhmäkuriin alistunut Haase äänesti seuraavan päivänä muun ryhmän mukana lainojen puolesta ja lausui paljon huomiota saaneessa ryhmäpuheenvuorossaan, että sosiaalidemokraatit ”eivät hylkäisi isänmaataan vaaran hetkellä”.


title: Hugo Haase

text: Haase rikkoi lopulta hallituksen ja sosiaalidemokraattien välisen linnarauhapolitiikan allekirjoittamalla kesäkuussa 1915 uutta sodanvastaista luokkataistelua vaatineen julistuksen. Hän erosi seuraavana talvena SPD:n varapuheenjohtajan paikalta ja äänesti maaliskuussa 1916 yhdessä 18 muun sosiaalidemokraattisen valtiopäiväedustajan kanssa puolueen linjan vastaisesti uutta sotalainaehdotusta vastaan. Haasen ryhmä erosi lopulta kokonaan SPD:stä, perustaen ensin sosiaalidemokraattisen työläisseuran (SAG) ja huhtikuussa 1917 itsenäisen sosiaalidemokraattisen puolueen USPD:n, joka asettui tiukkaan oppositioon sotapolitiikkaa vastaan. Vuoden 1918 vallankumouksen yhteydessä Haase otti etäisyyttä myös äärivasemmistoon ryhtyessään USPD:n johtajan ominaisuudessa SPD:n Friedrich Ebertin 10. marraskuuta perustaman uuden hallituksen jäseneksi, sillä hänen mielestään oikeisto- ja vasemmistososiaalidemokraattien tuli jakaa vastuu Saksan johdattamisesta rauhaan. Kuusihenkisen hallituksen puheenjohtajuus oli jaettu Ebertin ja Haasen kesken, minkä ohella Haase vastasi muun muassa ulkoasioista. Vaikka Haase vastusti spartakistiliiton vaatimuksia neuvostovallan perustamisesta, hän ei halunnut aseellista konfliktia spartakistien kanssa. Hän ja muut USPD:n edustajat erosivat Ebertin hallituksesta 29. joulukuuta reaktiona Berliinissä jouluaattona puhjenneisiin väkivaltaisiin levottomuuksiin.


title: Hugo Haase

text: Haase oli vasemmisto-opposition johtaja vuoden 1919 Weimarin kansalliskokouksessa. Kun spartakistit perustivat Saksan kommunistisen puolueen (KPD), Haase kääntyi kannattamaan USPD:n ja SPD:n uudelleenyhdistymistä. Hän ei ehtinyt näkemään yhdistymistä, sillä mielenvikainen entinen sotilas ampui häntä Saksan valtiopäivätalon edustalla 8. lokakuuta 1919 ja hän kuoli vammoihinsa kuukautta myöhemmin.


title: Lazy Boy

text: Lazy Boy on skotlantilaisen rockyhtye Franz Ferdinandin kappale, joka julkaistiin kolmantena singlenä yhtyeen viidenneltä studioalbumilta "Always Ascending". Kappale julkaistiin 25. tammikuuta 2017 YouTubessa ja monissa suoratoistopalveluissa.


title: Lazy Boy

text: Singlen B-puolena julkaistiin lyhennetty radioversio kappaleesta.


title: Bitcoin-ohjelmat

text: Bitcoin-ohjelmat ovat bitcoin-kryptovaluutan käyttöön tarkoitettuja tietokoneohjelmia.


title: Bitcoin-ohjelmat

text: Bitcoin-verkossa toimivien ohjelmien määrä kasvaa jatkuvasti. Aluksi oli ainoastaan bitcoin.org-sivuston kautta saatava Satoshi Nakamoton luoma asiakasohjelma, Satoshi-bitcoin, joka tunnetaan paremmin nimellä Bitcoin-qt. Bitcoin-qt ei kuitenkaan ole suositeltavin ohjelma ensimmäiseksi bitcoin-ohjelmaksi: ohjelman ensimmäinen käynnistyskerta kestää useita tunteja tai hitaalla koneella jopa vuorokauden, koska ohjelma lataa koko senhetkisen siirtohistorian vertaisverkosta. Tämän vuoksi saatavilla on myös paljon erilaisia vaihtoehtoisia bitcoin-sovelluksia, jotka soveltuvat paremmin peruskäyttöön.


title: Bitcoin-ohjelmat

text: Verkossa toimivat palvelut ottavat yleensä käyttäjältä pienen siirtopalkkion.


title: Bitcoin-ohjelmat

text: Coinmotion on jyväskyläläisen Prasos Oy:n ylläpitämä verkkopalvelu bitcoinien säilyttämiseen. Bitcoinien säilytyspalveluita kutsutaan yleensä bitcoin-lompakoiksi. Coinmotion-palvelussa bitcoineja voi ostaa ja myydä myös verkkopankkipalveluiden kautta.


title: Bitcoin-ohjelmat

text: Blockchain.info on verkkopalvelu, joka tarjoaa javascript-pohjaisen bitcoin-lompakon. Lompakkoa luodessa käyttäjän tulee antaa salasana, jolla lompakko suojataan aina ennen lompakon tallentamista palvelimelle. Kaikki lompakon valtuusavainten käsittelyt tapahtuvat käyttäjän selaimessa. Käyttäjä voi helposti tulostaa lompakostaan varmuuskopion paperille. Paperisen varmuuskopion avulla pääsy bitcoineihin säilyy, vaikka Blockchain.info-palvelu lakkaisi olemasta. Palvelun kanssa on tärkeää muistaa salasana. Jos salasana unohtuu, lompakossa olleet bitcoinit ovat lopullisesti menetetty. Edes palvelun ylläpitäjä ei voi tehdä asialle mitään.


title: Bitcoin-ohjelmat

text: Blockchain.info toimii kaikilla selaimilla, joissa on käyttökelpoinen javascript-tuki. Tarjolla on myös Android-sovellus, jonka avulla Blockchain-lompakkoa on helppo käyttää puhelimen kautta.


title: Bitcoin-ohjelmat

text: MultiBit on java-ohjelmisto, joka toimii Windowsilla, Mac OS X:llä ja Linuxilla. MultiBit tarjoaa nopean ja helppokäyttöisen Bitcoin-lompakon monen lompakon tuella. Toisin kuin muut ohjelmat, MultiBit ottaa käyttäjältä pienen summan Bitcoineista jokaisen siirron yhteydessä ja lähettää ne ohjelman kehittäjille. Lompakot on myös mahdollista suojata salasanalla. MultiBit on myös helppo asentaa USB-tikulle. Ohjelma on osittain suomennettu.


title: Bitcoin-ohjelmat

text: BitcoinSpinner on Android-sovellus, joka luo puhelimeen Bitcoin-lompakon. Se osaa skannata kameran avulla QR-koodeja, joihin on koodattu Bitcoin-osoite.


title: Bitcoin-ohjelmat

text: Tulostetut bitcoin-osoitteet ovat oikein tehtynä tietoturvallinen ja helppo tapa säilyttää bitcoineja. Vaihdantaan ne eivät kuitenkaan sovellu, koska kaikki jotka näkevät yksityisavaimen, voivat käyttää vastaavaan bitcoin-osoitteeseen lähetetyt bitcoinit. Aivolompakossa taas bitcoin-yksityisavain luodaan ulkoa opetellun salauslausekkeen avulla, jolloin henkilön oma muisti toimii bitcoin-lompakkona eikä fyysista säilytyspaikkaa bitcoineille tarvita.


title: Bitcoin-ohjelmat

text: Accept.bitcoin.se tarjoaa yksinkertaista työkalua paperilompakon tekemiseen. Bitaddress.org-työkalulla on mahdollista tehdä sekä paperilompakoita että aivolompakoita.


title: Bitcoin-ohjelmat

text: Paperilompakoiden ideaa on toteutettu myös kolikoiden muodossa. Kolikon takaosassa sijaitsee yleensä hologrammi, joka ehkäisee väärinkäytöksiä.


title: Bitcoin-ohjelmat

text: Virallisen C++-version lisäksi bitcoin-protokollasta on saatavilla myös avoimen lähdekoodin Java-implementaatio nimeltään BitcoinJ. Sen loi Googlen insinööri Mike Hearn.


title: Bitcoin-ohjelmat

text: Vaihtoehtoisia käyttöliittymiä ovat muun muassa bitcoin-js-remote, joka on JavaScript-web-käyttöliittymä viralliselle Bitcoin-ohjelmalle.


title: Good Fridays

text: Good Fridays oli Kanyen ja levy-yhtiö GOOD Musicin järjestämä tapahtuma, jossa julkaistiin perjantaisin kappale mainostaakseen Kanyen tulevaa My Beautiful Dark Twisted Fantasy -albumia, joista vain neljä kappaletta päätyi albumiin. Vuonna 2016 Good Fridays palasi mainostamaan The Life of Pablo -albumia.


title: Bitcoinin tekniikka

text: Bitcoinin tekniikka käsittelee bitcoin-kryptovaluutan tekniikkaa.


title: Bitcoinin tekniikka

text: Satoshi Nakamoton whitepaper vuodelta 2008 kuvaa Bitcoin-järjestelmän periaatteet. Bitcoin perustuu osittain Wei Dain b-money -ehdotukseen ja Nick Szabon Bitgold-ehdotukseen.


title: Bitcoinin tekniikka

text: Bitcoin-verkon käyttäjä omistaa virtuaalisen lompakon, johon sisältyy mielivaltainen määrä osoitteita. Osoitteita käytetään Bitcoin-rahan vastaanottamiseen, ja osoitteet muodostetaan julkisesta salausavaimesta. Bitcoin-lähetykset tapahtuvat myös osoitteilla. Käyttäjän ei tarvitse kuitenkaan erikseen valita mistä osoitteista bitcoinit lähetetään, vaan lompakko-ohjelmat määrittävät sen automaattisesti.


title: Bitcoinin tekniikka

text: Bitcoin-osoitteihin liittyy salausavainpari, eli julkinen ja yksityinen salausavain. Järjestelmän varmuus perustuu siihen, kuinka hyvin käyttäjä pystyy pitämään omat yksityisavaimensa omana tietonaan. Bitcoin-osoitteet eivät kerro mitään omistajistaan ja ovat yleisesti ottaen anonyymejä. Osoitteet ovat satunnaisten merkkien ja numeroiden noin 33-merkkisiä merkkijonoja, esimerkiksi codice_1. Käyttäjällä voi olla monia eri osoitteita ja niitä voidaan luoda lähes rajaton määrä. Osoitteiden luominen yhtä ainoata käyttötarkoitusta tai käyttökertaa varten edesauttaa käyttäjän anonymiteetin säilymistä. Uuden osoitteen luominen ei vaadi yhteyttä toisiin verkon solmuihin.


title: Bitcoinin tekniikka

text: Mobiilikäytössä bitcoinien siirtelynä suurena apuna ovat QR-koodit. Bitcoin URI-spesifikaatio mahdollistaa myös määrien ja kuvausten sisällyttämisen QR-koodiin. Lähetettäessä bitcoineja mobiililaitteella skannataan QR-koodi, jolloin tietoja ei tarvitse syöttää käsin. Käytännössä kaikki mobiilikäyttöön tarkoitetut lompakot tukevat QR-koodeja. Vastaavasti lähes kaikki bitcoin-lompakko-ohjelmat osaavat muodostaa automaattisesti QR-koodeja vastaanottamiseen.


title: Bitcoinin tekniikka

text: Bitcoinit sijaitsevat julkisessa tietokannassa, "lohkoketjussa", josta on ajantasainen kopio jokaisella bitcoin-verkon ydinsolmulla. Lohkoketju sisältää muun muassa bitcoin-osoitteet ja bitcoin-määrän, johon kunkin osoitteen omistajalla on käyttöoikeus. Lohkoketju sisältää myös siirtojen aikaleimat sekä kaikki historialliset bitcoin-siirrot.


title: Bitcoinin tekniikka

text: Kun käyttäjä siirtää bitcoineja toiselle käyttäjälle, hän luo yhden tai useamman sähköisen viestin tyyliin "Siirrän käyttöoikeuden X bitcoiniin osoitteesta A osoitteelle B", allekirjoittaa tämän viestin osoitetta A vastaavalla yksityisellä avaimella ja kuuluttaa viestin Bitcoin-verkkoon. Verkon muut ydinsolmut varmentavat siirron allekirjoitukset ja kokonaissumman ennen viestin eteenpäin lähettämistä ja lisäämistä jonoon seuraavaa lohkoa varten.


title: Bitcoinin tekniikka

text: Kun siirto sisällytetään uuteen lohkoon, sen katsotaan saaneen yhden vahvistuksen. Tämän jälkeen siirron katsotaan saaneen yhden lisävahvistuksen aina kun bitcoin-verkko löytää uuden lohkon. Vahvistusten määrä kuvastaa tarvittavaa laskentatehoa, joka olisi tarpeen, että siirtoa olisi jälkeenpäin mahdollista muokata tai perua.


title: Bitcoinin tekniikka

text: "Lohkoketjun" siirtohistorian avulla verkko osaa hylätä sellaiset siirrot, joissa yritetään käyttää jo kerran käytettyä rahaa. Lisäksi lohkon luomiseen tarvittavan laskentatehon määrä tekee siirtojen väärentämisestä vaikeaa ja kannattamatonta verrattuna louhintaan itseensä.


title: Bitcoinin tekniikka

text: Keskitetysti hallituista valuutoista poiketen, ei ole olemassa mitään tahoa, joka kykenisi luomaan bitcoineja yksinoikeudella tai rajattomasti. Uudet bitcoinit syntyvät Bitcoin-verkossa louhintaprosessin sivutuotteena. Tämä luo louhijoille rahallisen kannusteen ylläpitää Bitcoin-verkon turvallisuutta laskentatehoillaan.


title: Bitcoinin tekniikka

text: Bitcoinien liikkeellelaskemisessa on jäljitelty arvometallien louhintaa. Uusi erä bitcoineja syntyy keskimäärin kuusi kertaa tunnissa, satunnaisesti jollekulle, joka ajaa louhintaohjelmistoa. Yksinkertaistetusti asian voi hahmottaa niin, että joka päivä on jaossa 144 pakettia uusia bitcoineja, jotka arvotaan louhijoiden kesken. Arpalippuna tässä arvonnassa toimii louhijan tekemän laskennan määrä. Yksittäisen erän koko on tämän tekstin kirjoitushetkellä (18.2.2013) 25 bitcoinia ja puolittuu 210,000 lohkon välein. Ensimmäinen puolittuminen tapahtui 28.11.2012 kello 18.


title: Bitcoinin tekniikka

text: Louhinnan ensisijainen tehtävä on taata bitcoin-siirtojen pysyvyys ja luoda pysyvä tallenne niiden keskinäisestä järjestyksestä. Tämä on toteutettu määrittelemällä kelvollisen lohkon tiivisteelle tietyt ehdot. Ainoa keino löytää kelvollinen lohko on luoda uusia lohkoja ja laskea niille tiivisteitä niin kauan, kunnes ehdot täyttävä lohko löytyy. Tämän takia louhinta vaatii paljon laskentatehoa. Ehtoja säätämällä voidaan säätää lohkon löytämiseen tarvittavan laskennan määrää. Kyseistä määrää kutsutaan myös "vaikeustasoksi".


title: Bitcoinin tekniikka

text: Lohkoketju muodostuu siitä, että jokainen uusi lohko sisältää sitä edeltäneen lohkon tiivisteen. Jos lohkoketju on jostain kohdasta haarautunut kahdeksi haaraksi, niin voimassa oleva haara on se, jonka lohkojen yhteenlaskettu vaikeustaso on suurempi. Tästä seuraa, että jotta lohkoketjun historiaa voisi muuttaa, pitäisi ensin uudelleenluoda sekä se lohko, johon muutos tulee, että kaikki sen jälkeiset lohkot. Verkko säätää lohkoilta vaadittavaa vaikeustasoa 2 016:n lohkon välein sellaiseksi, että uusi lohko syntyy keskimäärin kymmenen minuutin välein. Louhinnan vaikeusaste siis muuttuu sen mukaan, kuinka louhijoiden yhteenlaskettujen tehojen määrä muuttuu.


title: Bitcoinin tekniikka

text: Aluksi louhintaa tehtiin laskemalla suorittimien (CPU) avulla, mutta grafiikkasuoritinta (GPU) hyödyntävät louhintaohjelmistot ovat syrjäyttäneet CPU:lla louhinnan. Uusi kehityssuunta tällä hetkellä on ASIC-piirit, joiden laskentateho on moninkertainen CPU ja GPU -piireihin verrattuna. ASIC-piirien yleistyttyä on odotettavissa, että näytönohjaimilla tehtävä louhinta ei enää tuota edes käyttämänsä sähkön hintaa takaisin.


title: Bitcoinin tekniikka

text: Käyttäjät voivat myös louhia bitcoineja kollektiivisesti, liittymällä niinkutsuttuun pooliin, jolloin palkkiot jaetaan osallisille poolin asetuksista riippuvalla tavalla.


title: Bitcoinin tekniikka

text: Solmuilla ei ole mitään velvoitteita sisällyttää siirtoja luomiinsa lohkoihin, mutta Bitcoineja lähettävät osapuolet voivat vapaaehtoisesti maksaa siirroista palkkiota. Siirtopalkkion maksaminen voi nopeuttaa siirron käsittelyä ja kannustaa louhijoita lisäämään louhintatehoja. Tämä tulee erityisesti olemaan tärkeätä siinä vaiheessa, kun uusien bitcoinien luonti vähenee pikkuhiljaa. Louhintasolmu voi kerätä siirtopalkkiot kaikista siirroista, jotka ovat sisällytettynä solmun löytämissä uusissa lohkoissa.


title: Bitcoinin tekniikka

text: Bitcoin-verkko ei sisällä kenenkään henkilötietoja, vaikka osoitteiden väliset siirrot ovatkin täysin julkisia. Tämän takia anonymiteetti riippuukin paljon siitä, miten ja mitä lompakko-ohjelmaa tai palvelua käyttäjä käyttää. Esimerkiksi Android-lompakko "BitcoinSpinner" luo käyttäjälle ainoastaan yhden osoitteen ja käyttää aina sitä. Tästä seuraa, että jokainen, jolta käyttäjä on saanut siirron tai jolle hän on tehnyt siirron, voi käydä katsomassa osoitteen siirtohistoriaa ja nähdä kaikki tehdyt siirrot. Yksi sivusto, jolta näitä tietoja voi käydä katsomassa on blockchain.info.


title: Bitcoinin tekniikka

text: Anonymiteetti Bitcoinia käytettäessä on siis täysin käyttäjän omalla vastuulla ja vaatii tarkkuutta ja taitoa. Anonymiteetillä viitataan tässä yhteydessä tasoon, millä tarkkuudella transaktio on yhdistettävissä tiettyyn henkilöön tai henkilöjoukkoon.


title: Bitcoinin tekniikka

text: Anonymiteettiä ja yksityisyydensuojaa Bitcoin-käytön yhteydessä voi parantaa esimerkiksi käyttämällä jokaiselle transaktiolle uutta bitcoin-osoitetta sekä sekoittamalla transaktioita esimerkiksi jaetuissa lompakoissa.


title: Keski-Pohjanmaan kansallispuku

text: Keski-Pohjanmaalla on useita kansallispukuja. Tämä artikkeli kertoo Keski-Pohjanmaan kansallispuvusta, joita on kaksi; naisen puku ja miehen puku. Sekä naisen että miehen puvusta on kaksi eri versiota; tarkistettu ja tarkistamaton.


title: Keski-Pohjanmaan kansallispuku

text: Vetelin naisen kansallispuvun suunnitteli Tyyni Vahter 1947. Puvun hameessa on punaisella pohjalla leveitä monivärisiä raitoja ja niiden välillä kapeammant punaiset pohjaraidat, sininen nyöritetty körttiliivi, paidassa leveä alaskääntyvä kaulus, valkea esiliina, vihreä kirjaltu koppamyssy jossa nyplätty raumanpitsi, rintasolki.


title: Keski-Pohjanmaan kansallispuku

text: Yllä mainitu Vetelin naisen kansallispuku on tarkistettu vuonna 1996 Keski-Pohjanmaan nuorisoseura ry:n pyynnöstä. Puvun ohjeita ja tarvikkeita myy Vetelin Käsityön ystävät ry. Keski-Pohjanmaan nuorisoseura vuokraa pukua. Puku on seuraavanlainen:


title: Keski-Pohjanmaan kansallispuku

text: Päähine Aikuisen naisen päähine on tykkimyssy. Koppa on päällystetty vihreällä kirjotulla silkillä. Pitsi on pellavakaitaleeseen liittyvä frimodiglai-tyyppinen nyplätty pitsi. Tytön päähine on punainen silkkinauha.


title: Keski-Pohjanmaan kansallispuku

text: Paita on pitkä ja sen pääntie on kookas ja nelikulmainen. Kaulus on yksinkertainen, hapsureunainen ja sen päät on yhdistetty edessä reikäompeleella. Hihat ovat leveät: niiden väljyys on vetopoimutettu sekä kiinnitysreunoistaan että suistaan. Rannekkeet ovat kapeat, nirkkoreunaiset, tikkipistoin ja ronkkauksin koristetut, kiinnittiminä ovat napinläpipari ja nyöri.


title: Keski-Pohjanmaan kansallispuku

text: Hame Runsas kolmemetrinen vyötäisille laskostettu hamekangas on parkkumia, jonka mallina on Räyringin Lassilasta löytynyt kangasmalli. Punaiset raidat vuorottelevat leveiden, kapeista raidoista koostuvien sinivoittoisten raitaryhmien kanssa.


title: Keski-Pohjanmaan kansallispuku

text: Esiliina on kookas ja koottu vyötäisille laskoksin. Se on vaihtoehtoisesti kuviolliseksi kudotusta harsosta valmistettu, painokankainen sinikuvioinen tai vihreä raskista valmistettu.


title: Keski-Pohjanmaan kansallispuku

text: Liivi ulottuu ylälantiolle ja suljetaan nyörein. Liivin olkaimet ovat leveähköt ja laskoskörtit ovat runsaat. Liivin kangas on punaisen ja vihreän voittoista kalminkkia.


title: Keski-Pohjanmaan kansallispuku

text: Asusteet Silkkihuivi. Messinkinen, neulallinen helysolki. Sukat ovat punaiset tai vihreät, joko villaiset tai puuvillaiset. Jalkineet ovat mustat kansallispuvun solkikengät, avokkaat tai nauhakengät.


title: Keski-Pohjanmaan kansallispuku

text: Puvun on suunnitellut Toini-Inkeri Kaukonen 1961. Pukuun kuuluu kääntökauluksellinen paita, pitkät siniset luukkuhousut ja sininen takki, lappavyö ja helapuukko, liivi jossa on vaaleanharmaalla pohjalla siniset poikkiraidat, tummansininen kaulaliin, tummat sukat ja mustat nauhakengät.


title: Keski-Pohjanmaan kansallispuku

text: Yllä mainittu Keski-Pohjanmaan miehen kansallispuku on tarkistettu vuonna 1996 Keski-Pohjanmaan nuorisoseura ry:n pyynnöstä. Puvun kaavoja ja ohjeita myy Keski-Pohjanmaan nuorisoseura. Nuorisoseura myös vuokraa pukua. Puku on seuraavanlainen:


title: Keski-Pohjanmaan kansallispuku

text: Päähine on kiiltävälippainen lakki tai huopasilinteri.


title: Keski-Pohjanmaan kansallispuku

text: Paita on puolipellavaa tai pellavaa. Etu- ja takakappaleita yhdistää kaarroke, edessä on halkio ja napituslista. Pystykaulus. Hihansuut on vetopoimutettu, rannekkeet ovat leveät, kiinnittimet lankanappeja. Paita on pitkä, sen sivuhalkioissa on kolmiomaiset vahviketilkut. Samanlainen paita kuuluu Siikajokilaakson miehen pukuun ja Etelä-Pohjanmaan miehen mallipukuun.


title: Keski-Pohjanmaan kansallispuku

text: Housut Tummansininset pitkät ja kapealuukkuiset sarkahousut, joissa on taskut sivusaumoissa. Kiinnittiminä kannalliset messinkinapit. Housujen kanssa voi käyttää nahkaisia olkaimia. Samanlaiset (mutta eriväriset) housut kuuluvat Siikajokilaakson miehen pukuun ja Etelä-Pohjanmaan miehen mallipukuun.


title: Keski-Pohjanmaan kansallispuku

text: Röijy on tummansininen kaksirivinen sarkatakki eli röijy, jossa on pystykaulus ja liivintaskut. Hihansuissa on leveä käänne, takana on laskoskörtti, kannalliset messinkinapit. Samanlainen (mutta erivärinen ja erilaisilla napeilla) röijy kuuluu Kainuun miehen kansallispukuun.


title: Keski-Pohjanmaan kansallispuku

text: Liivi Kaksi vaihtoehtoista liiviä, joissa molemmissa on pystykaulus ja liivintaskut. Poikkiraitainen harmaa-sini-punainen kaksirivinen liivi, jonka napit ovat kannalliset ja hopeaa, takakappale vuoripellavaa. Pystyraitainen punavoittoinen ja yksirivinen liivi, jonka napit ovat kannalliset ja messinkiä, takakappale liivikangasta ja läppäkörtit.


title: Keski-Pohjanmaan kansallispuku

text: Asusteet Huivi on musta, sininen tai valkea silkkihuivi. Sukat ovat mustat tai tummansiniset, puuvillaa tai villaa. Mustat nauhakengät tai saappaat. Saappaiden varret puetaan lahkeiden sisään.


title: Julia Louis-Dreyfusin filmografia

text: Tämä on luettelo Julia Louis-Dreyfusin filmografiasta ja palkinnoista.


title: Isopiippo

text: Isopiippo eli metsäpiippo ("Luzula sylvatica") on vihviläkasvien (Juncaceae) heimoon, piippojen ("Luzula") sukuun kuuluva monivuotinen kasvilaji.


title: Isopiippo

text: Isopiippo kasvaa suurina mättäinä ja sen varret voivat kasvaa noin metrinkorkuisiksi asti. Mättäiden lehdet ovat talvivihreitä, 20–30 cm pitkiä sekä yleensä yli 8 mm leveitä, kun taas varsilehdet ovat lyhyitä ja kukinnossa on myös yksi lyhyt tukilehti. Isopiipon kukinto on varren kärjessä sijaitseva sekä pienistä kukista koostuva harvahko kukkarykelmä. Isopiippo kukkii touko–kesäkuussa. Isopiipon hedelmä on mustanruskea pähkylä.


title: Isopiippo

text: Isopiippoa ei kasva Suomessa, ja Ruotsissa sitä tavataan harvinaisena vain paikoitellen Etelä-Ruotsista, jonne se on levinnyt luultavasti ulkomailta tuodun heinänsiemenen mukana. Muuten isopiippoa tavataan Euroopassa laajalti Pyreneiltä Karpaateille sekä Isossa-Britanniassa ja Irlannissa.


title: Isopiippo

text: Isopiippoa käytetään jonkin verran koristekasvina.


title: Alphas

text: Alphas on yhdysvaltalainen scifisarja, jonka loivat Zak Penn ja Michael Karnow. Sarjan esittäminen aloitettiin Yhdysvalloissa Syfyn kanavalla 11. heinäkuuta 2011 ja Suomessa C Moren kanavalla 10. tammikuuta 2013. Tammikuussa 2013 Syfy vahvisti sarjan jäävän vain kahden kauden mittaiseksi.


title: Alphas

text: Scifisarjojen "Alphas", "Warehouse 13" ja "Eureka" tapahtumat on linkitetty samaan maailmaan useiden crossover-jaksojen avulla.


title: Alphas

text: Sarja seuraa viiden ""Alphas"" nimellä kutsutun erikoiskyvyllisen ihmisten ryhmää. Heidän johtajana toimii neurologiaan erikoistunut psykiatri Lee Rosen (David Strathairn). He ovat Yhdysvaltain puolustusministeriön rikostutkimusosaston alainen ryhmä, jonka tehtävänä on tutkia muiden Alphojen tekemiksi epäiltyjä rikoksia.


title: Alphas

text: Zak Penn ja Michael Karnow alkoivat suunnittelemaan sarjaa vuonna 2006 nimellä "Section 8". Vuonna 2007 ABC kiinnostui sarjasta, mutta vuosina 2007-2008 tapahtuneen käsikirjoittajien lakon myötä sarja peruttiin.


title: Alphas

text: Syfy kiinnostui sarjasta vuonna 2009 ja tilasi pilottijakson. Sen kuvaukset tehtiin Torontossa vuonna 2010.


title: Alphas

text: Joulukuussa 2010 Syfy tilasi ensimmäisen kauden Alphas-sarjalle.


title: Alphas

text: Metacritic antoi sarjalle arvosanaksi 63/100 pistettä ja Rotten Tomatoes 87 %.


title: Lola B02/50

text: Lola B02/50 on brittiläisen Lolan valmistama kilpa-auto. Autolla kilpailtiin Formula 3000 -sarjassa kausina 2002–2004 ja Euroseries 3000 -sarjassa 2006–2008.


Saksan itsenäinen sosiaalidemokraattinen puolue (, USPD) oli Saksassa vuosina 1917–1922 toiminut vasemmistososiaalidemokraattinen puolue, joka sijoittui aatteellisesti Saksan sosiaalidemokraattisen puolueen (SPD) ja Saksan kommunistisen puolueen (KPD) väliin.


title: Saksan itsenäinen sosiaalidemokraattinen puolue

text: USPD:n perustivat vasemmistososiaalidemokraatit, jotka eivät hyväksyneet sitä, että SPD tuki ensimmäisen maailmansodan aikana passiivisesti Saksan hallituksen sotapolitiikkaa linnarauhaksi kutsutun sovinnon nimissä. Oppositioryhmä muodosti keväällä 1916 sosiaalidemokraattisen työläisseuran ("Sozialdemokratische Arbeitsgemeinschaft", SAG). Itsenäinen sosiaalidemokraattinen puolue perustettiin Gothassa 6.–8. huhtikuuta 1917 järjestetyssä kokouksessa. Puolue saavutti pian laajan kannatuksen työläisten parissa järjestämällä suuria lakkoliikkeitä painostaakseen hallitusta lopettamaan sodan. USPD:n ensimmäinen puheenjohtaja oli Hugo Haase.


text: Vuoden 1918 vallankumouksen yhteydessä USPD:n johto oli valmis jakamaan hallitusvastuun oikeistososiaalidemokraattien kanssa. Uudessa hallituksessa eli kansanvaltuutettujen neuvostossa oli kolme edustajaa kummastakin sosiaalidemokraattisesta puolueesta ja puheenjohtajuus oli jaettu Friedrich Ebertin ja Hugo Haasen kesken. USPD:n edustajat kuitenkin erosivat hallituksesta jo joulukuun 1918 lopussa, koska hallitus ei puuttunut armeijan ja Freikorps-joukkojen väkivaltaan vallankumouksellista vasemmistoa kohtaan. USPD sai Weimarin kansalliskokouksen vaaleissa tammikuussa 1919 vain 22 edustajaa, mutta kesäkuun 1920 valtiopäivävaaleissa se kohosi 84:llä edustajallaan valtiopäivien toiseksi suurimmaksi puolueeksi SPD:n jälkeen. Baijerissa USPD:n Kurt Eisner johti paikallista vallankumousta ja tuli 8. marraskuuta 1918 osavaltion pääministeriksi. Eisnerin murha helmikuussa 1919 radikalisoi Baijerin USPD:n, jolla oli merkittävä rooli vuoden 1919 lyhytaikaisessa Baijerin neuvostotasavallassa. Myös Haase murhattiin myöhemmin samana vuonna, mikä vahvisti puolueen sisäistä hajaannusta.


text: Kiista puolueen liittymisestä kommunistiseen internationaaliin hajotti USPD:n lokakuussa 1920, ja huomattava osa sen jäsenistöstä liittyi uuteen kommunistiseen puolueeseen KPD:hen. Lähes koko jäljelle jäänyt USPD uudelleenyhdistyi SPD:n kanssa syyskuussa 1922. Pieni joukko yhdistymistä vastustaneita aktiiveja perusti uuden puolueen, joka käytti USPD:n nimeä. Tämä mitättömäksi jäänyt puolue yhdistyi vuonna 1931 vastaperustettuun Saksan sosialistiseen työväenpuolueeseen (SAPD).


text: USPD oli yksi vuonna 1921 muodostetun niin sanotun 2½ internationaalin tärkeimmistä perustajapuolueista.


title: Lola B99/50

text: Lola B99/50 on brittiläisen Lolan valmistama kilpa-auto. Autolla kilpailtiin Formula 3000 -sarjassa kausina 1999–2001 ja Euroseries 3000 -sarjassa 2002–2004.


title: Zaragozan lentoasema

text: Zaragozan lentoasema on lentoasema, joka sijaitsee Espanjassa 10 kilometrin päässä Zaragozan kaupungista luoteeseen. Sitä käytti noin 440 000 matkustajaa vuonna 2017. Matkustajamäärällä mitattuna se oli vuonna 2017 Espanjan lentoasemista vasta 28. vilkkain, mutta sen kautta kulkenut rahtimäärä (142 105 tonnia) oli Madrid-Barajasin ja Barcelonan jälkeen maan kolmanneksi suurin.


title: Tapio Honkamaa

text: Topi-Viljam Tapio Honkamaa (s. 14. maaliskuuta 1955 Orimattila) on suomalainen journalisti, joka on työskennellyt usean eri lehden palveluksessa, myös päätoimittajana.


title: Tapio Honkamaa

text: Tapio Honkamaa syntyi talouspäällikkö Touko Honkamaan ja opettaja Anna-Liisa Nummelinin perheeseen. Hänen puolisonsa vuodesta 1977 on Ulla Hujanen. Honkamaa tuli ylippilaaksi 1974 ja valmistui filosofian maisteriksi Jyväskylän yliopistosta 1985, jossa hän myös suoritti MBA-opinnot 2003.


title: Tapio Honkamaa

text: "Lestijoki" -lehden toimittaja Honkamaa oli 1982–1984, "Pieksämäen Lehden" 1984–1985 ja "Iisalmen Sanomien" 1985–1988. Honkamaa oli "Keskisuomalaisen" taloustoimituksen esimies 1988–1997, "Taloussanomien" uutispäällikkö 1997–1998 ja "Kauppalehden" toimituspäällikkö 1999–2006.


title: Tapio Honkamaa

text: Honkamaa nimitettiin "Länsi-Savon" päätoimittajaksi 2006. Hän joutui jättämään tehtävän joulukuussa 2013. Tämän jälkeen Honkamaa toimi ensin toimittajana Keskisuomalaisessa ja sen jälkeen Keskisuomalainen-konserniin kuuluvassa Sisä-Suomen Lehdessä päätoimittajana.


title: Tapio Honkamaa

text: Tästä tehtävästä Honkamaa erosi 2015 lähteäkseen Mikkeliin suunnitellun sotahistoriakeskushankkeen päälliköksi, mutta palasi takaisin sanomalehtityön pariin keväällä 2017 ryhtyessään "Mikkelin Kaupunkilehden" päätoimittajaksi ja lehteä kustantavan yhtiön toimitusjohtajaksi.


title: Tapio Honkamaa

text: Tapio Honkamaan veli on kenraaliluutnantti evp. Sakari Honkamaa.


title: Elvas

text: Elvas on Unescon maailmanperintökohde ja kunta Espanjan rajan tuntumassa Alto Alentejon maakunnassa, Portalegren piirissä Portugalissa.


title: Elvas

text: Elvas on keskiaikainen kaupunki, jonka laaja bastionijärjestelmä on rakennettu 1600- ja 1700-luvulla. Se on maailman suurin kuivaojiin perustuva vallihautarakennelma. Kokonaisuuteen kuuluu myös viereisille kukkuloille rakennetut tykistöasemat ja seitsemän kilometrin pituinen Amoreiran akvedukti, joka tuo vettä Guadianajoesta. Bastionijärjestelmä koostuu seitsemästä osasta: Elvasin historiallisen keskustan muurit, Amoreiran akvedukti, Santa Luzian linnake ja sen katettu käytävä keskustaan, Nossa Senhora da Graçan linnake sekä puolustusasemat São Mamede, São Pedro ja São Domingos. Linnakkeen pääsuunnittelija oli alankomaalainen isä Cosmander.


title: Elvas

text: Työt aloitettiin Portugalin itsenäistyttyä Espanjasta vuonna 1640 ja sen käydessä Portugalin restauraatiosotaa. Sodan aikana marraskuussa 1644 käytiin Elvasin taistelu, joka Portugalin ensimmäinen voitokas taistelu Espanjaa vastaan. Saman sodan aikana vuonna 1659 espanjalainen 17 500 miehen armeija yritti vallata Elvasin (Elvasin linjojen taistelu, ), mutta yritys epäonnistui. Sen sijaan Napoleonin joukot onnistuivat valtaamaan linnoituksen Pyreneiden niemimaan sodassa vuonna 1808.


title: Portugalin ralli 2008

text: Portugalin ralli 2008 eli viralliselta nimeltään "42. Vodafone Rally de Portugal" oli IRC-sarjan kauden toinen osakilpailu ja se ajettiin 8. – 10. toukokuuta 2008 Portugalissa. Rallin keskuspaikkana oli Faro. Ralli oli järjestyksessään 42. Portugalin ralli.


title: Portugalin ralli 2008

text: Ralli oli soraralli ja erikoiskokeita oli 13 kpl ja niiden yhteispituus oli 249,74 km.


title: Portugalin ralli 2008

text: Kilpailuun osallistui 46 autokuntaa joista maaliin pääsi 23. Suomalaisista mukana olivat parit Marcus Grönholm-Timo Rautiainen nolla-autotehtävissä sekä Juho Hänninen-Mikko Markkula ja Anton Alén-Timo Alanne.


title: San Hermenegildo (1789)

text: San Hermenegildo oli Espanjan laivaston vuonna 1789 vesille laskettu 112-tykkinen Santa Ana -luokan linjalaiva.


title: San Hermenegildo (1789)

text: Alus tilattiin Havannasta. Alus laskettiin vesille vuonna 1789.


title: San Hermenegildo (1789)

text: Alus kuului kesällä 1800 Ferroliin koottuun amiraali Mazzaredon laivastoon, jonka muut alukset olivat: "Argonauta", "Real Carlos", "San Fernando", "San Antonio" ja "San Agustin". Britannian kuninkaallisen laivaston kontra-amiraali Sir John Borlase Warrenin, jonka lippulaivana oli "HMS Renown", laivasto-osasto hyökkäsi kesäkuussa Ferrolissa olleen espanjalaisosaston kimppuun. Kenraaliluutnantti Sir James Pulteneyn johtamia maajoukkoja kuljettavien alusten lisäksi Warrenin osastoon kuuluivat "HMS London", "HMS Impétueux", "HMS Captain", "HMS Courageux", "HMS Amelia", "HMS Indefatigable", "HMS Amethyst", "HMS Stag", "HMS Brilliant" ja "HMS Cynthia". Maajoukot laskettiin tykkeineen maihin 25. kesäkuuta ja joukot miehittivät Ferrolia ympäröineet vuoret seuraavana aamuna. Hyökkäys kuitenkin lopulta epäonnistui ja espanjalaisalukset ja kaupunki jäivät valtaamatta.


title: San Hermenegildo (1789)

text: Alus kuului 1801 vara-amiraali Don Juan Joaquin de Morenon laivueeseen, johon kuului viisi espanjalaista ja yksi ranskalainen linja-laivaa, kolme fregattia ja luggertti. Laivue lähti Ferrolista ja saapui 8. heinäkuuta Cadiziin, josta laivue lähti merelle seuraavana aamuna liittyen kontra-amiraali Linois'n Algercirasin edustalle ankkuroituneeseen ranskalaiseen laivueeseen. Yhdistyneeseen laivastoon kuului aiemmin mainittujen espanjalaisalusten lisäksi seitsemän ranskalaisalusta.


title: San Hermenegildo (1789)

text: Yhdistynyt laivasto nosti 12. heinäkuuta ankkurin ja lähti merelle, missä laivasto kohtasi vielä samana iltana kontra-amiraali Sir James Saumarezin johtaman yhdeksän aluksen laivueen Cabaretan niemen edustalla. Ilta kahdeksasta osastot kohtasivat ja seuranneessa taistelussa alukset ampuivat läpi yön toisiaan. Hieman ennen puoltayötä "Real Carlos", "San Hermenegildo" ja ranskalainen "St. Antoine" irtaantuivat taistelusta. Ranskalaisalus törmäsi "Real Carlosiin", joka törmäsi palavana edelleen "San Hermenegildoon". Vaikka törmänneet alukset irtautuivat toisistaan niin hieman puolen yön jälkeen ne räjähtivät. Aluksilla olleista lähes 2 000 miehestä selvisi vain noin 300.


title: Madeiran ralli 2008

text: Madeiran ralli 2008 eli viralliselta nimeltään "49. Rali Vinho da Madeira 2008" ajettiin Portugalille kuuluvalla Madeiran saarella 1. - 2. elokuuta 2008. Rallin keskuspaikkana toimi saaren pääkaupunki Funchal. Ralli sisälsi 21 erikoiskoetta, yhteispituudeltaan 292,16 km, kaikki kestopäällysteellä.


title: Madeiran ralli 2008

text: Ralli kuului sekä IRC- että ERC-rallisarjoihin ja oli lisäksi Portugalin mestaruussarjan viides osakilpailu. Kilpailuun ilmoittautui 58 autokuntaa joista maaliin pääsi 34.


title: Real Carlos (1787)

text: Real Carlos oli Espanjan laivaston vuonna 1787 vesille laskettu 112-tykkinen Santa Ana -luokan linjalaiva.


title: Real Carlos (1787)

text: Alus tilattiin Havannasta. Alus laskettiin vesille vuonna 1787.


title: Real Carlos (1787)

text: Alus kuului kesällä 1800 Ferroliin koottuun amiraali Mazzaredon laivastoon, jonka muut alukset olivat: "Argonauta", "San Hermenegildo", "San Fernando", "San Antonio" ja "San Agustin". Britannian kuninkaallisen laivaston kontra-amiraali Sir John Borlase Warrenin, jonka lippulaivana oli "HMS Renown", laivasto-osasto hyökkäsi kesäkuussa Ferrolissa olleen espanjalaisosaston kimppuun. Kenraaliluutnantti Sir James Pulteneyn johtamia maajoukkoja kuljettavien alusten lisäksi Warrenin osastoon kuuluivat "HMS London", "HMS Impétueux", "HMS Captain", "HMS Courageux", "HMS Amelia", "HMS Indefatigable", "HMS Amethyst", "HMS Stag", "HMS Brilliant" ja "HMS Cynthia". Maajoukot laskettiin tykkeineen maihin 25. kesäkuuta ja joukot miehittivät Ferrolia ympäröineet vuoret seuraavana aamuna. Hyökkäys kuitenkin lopulta epäonnistui ja espanjalaisalukset ja kaupunki jäivät valtaamatta.


title: Real Carlos (1787)

text:
Alus kuului 1801 vara-amiraali Don Juan Joaquin de Morenon laivueeseen, johon kuului viisi espanjalaista ja yksi ranskalainen linja-laivaa, kolme fregattia ja luggertti. Laivue lähti Ferrolista ja saapui 8. heinäkuuta Cadiziin, josta laivue lähti merelle seuraavana aamuna liittyen kontra-amiraali Linois'n Algercirasin edustalle ankkuroituneeseen ranskalaiseen laivueeseen. Yhdistyneeseen laivastoon kuului aiemmin mainittujen espanjalaisalusten lisäksi seitsemän ranskalaisalusta.
Yhdistynyt laivasto nosti 12. heinäkuuta ankkurin ja lähti merelle, missä laivasto kohtasi vielä samana iltana kontra-amiraali Sir James Saumarezin johtaman yhdeksän aluksen laivueen Cabaretan niemen edustalla. Ilta kahdeksasta osastot kohtasivat ja seuranneessa taistelussa alukset ampuivat läpi yön toisiaan. Hieman ennen puoltayötä "Real Carlos", "San Hermenegildo" ja ranskalainen "St. Antoine" irtaantuivat taistelusta. Ranskalaisalus törmäsi "Real Carlosiin", joka törmäsi palavana edelleen "San Hermenegildoon". Vaikka törmänneet alukset irtautuivat toisistaan niin hieman puolen yön jälkeen ne räjähtivät. Aluksilla olleista lähes 2 000 miehestä selvisi vain noin 300.


title: Sulkavanjärvi (järvi Kiuruvedellä)

text: Sulkavanjärvi on Pohjois-Savossa Kiuruveden Sulkavanjärvellä ja Pielaveden Nousialla sijaitseva järvi.


title: Sulkavanjärvi (järvi Kiuruvedellä)

text: Järven pinta-ala on 820 hehtaaria eli 8,2 neliökilometriä. Se sijaitsee alueella, missä on runsaasti kallioperän murroksien aiheuttamia korkeuseroja. Niiden vuoksi järvellä on runsaasti niemiä, saaria ja lahtia. Korkein mäki näkyy Mäkilahdelle ja sen korkeus on lähes 40 metriä vedenpinnan yläpuolella. Järven itärannalla sijaitseva Roviomäki kohoaa lähes 30 metrin korkeuteen ja sen päälle on rakennettu Sulkavanjärven kirkko. Korkein järvelle näkyvä mäki on kuitenkin Lokkiselälle Käänninniemensalmesta näkyvä Mustikkamäki, joka kohoaa lähes 60 metrin korkeuteen.


title: Sulkavanjärvi (järvi Kiuruvedellä)

text: Järvi on 8,8 kilometriä pitkä ja 3,6 kilometriä leveä. Se muodostuu lähinnä erilaisista lahdista ja sillä on kaksi vierekkäistä järvenselkää Myllyselkä ja Lokkiselkä. Selät sijaitsevat laajalla 4 ja 2 kilometriä leveällä järvenosalla, joka on suurten saarien ja niemien pirstoma. Myllyselkä on 1,5 kilometriä pitkä ja kilometrin leveä, ja Lokkiselkä on yli kilometrin pitkä ja 700 metriä leveä. Lokkiselän pohjoiseen ulottuvalla jatkeella sijaitsee Laajalahti ja selän kaakkoiskulmasta erkanee yli kilometrin pituinen Mustikkalahti. Myllyselkä jää Lokkiselästä kaakkoon päin ja selkiä erottaa toisistaan kilometrin pituinen Sänkisaari. Myllyselän eteläpäässä jää Herrasensaaren eteläpuolelle 1,5 kilometriä pitkä Lammaslahti ja saaren länsipuolelle Auvilanlahti, jossa sijaitsee järven lasku-uoman Isokosken luusua.


title: Sulkavanjärvi (järvi Kiuruvedellä)

text: Myllyselän ja Lokkiselän luoteispuolella sijaitsevat suuri osa jrven suurista saarista. Järvessä on laskettu olevan 73 saarta, joiden yhteispinta-ala on 101 hehtaaria eli noin 11 % järven kokonaispinta-alasta. Syvänsaari (noin 17 ha) lähes tukkii järven pohjoisossan johtavan salmen (suluissa on kartasta mitatut pinta-alat ). Se eteläpuolella sijaitsevat heti Pirttisaari (yli 6 ha), Kangassaari (alle 18 ha) ja Vuohensaari (yli 10 ha). Näiden eteläpuolella ovat vielä Muurainen (noin 3 ha), Selkäsaari (noin 9 ha), Kiiskisaari ja Niitty- eli Sänkisaari (yli 11 ha). Muita järven keskiosan saaria on Tervasaari, Verkkosaari, Mansikkasaari, Halkosaari, Myhkyri, Nikinsaari ja Haaposaari, ja Myllyselän eteläpuolisia saaria on Herrasensaaren ympärillä (noin 11 ha) Kuoresaari, Likosaari ja Karelinsaari, ja vielä Lokkiselän saaria on Lokkiluoto, Kivisaari, Pajuluoto, Koivusaari ja Limasaari.


title: Sulkavanjärvi (järvi Kiuruvedellä)

text: Järven pohjoisin järvenosaa, joka jää Syvänsaaren pohjoispuolelle, luonnehtii pitkät ja kapeat lahdet. Syvänsaaren salmien takaa aukeaa pieni ja nimetön järvenselkä, jossa on muutama saari. Suurimmat saaret ovat Tursansaaret (alle 6 ha) ja Kissansaari. Muita saaria on Myrkkysaari ja Kalmonsaari. Lounaan suuntaan työntyy yli kilometrin pituisen Väätäälänsniemen itäpuolelle 1,3 kilometriä pitkä Rakennuslahti ja niemen länsipuolelle 1,2 kilometriä pitkä Mäkilahti. Pohjoispuolella sijaitsee 1,8 kilometriä pitkä Sulkavanlahti, jonka Karppaalanniemn länsipuolella sijaitsee 700 metriä pitkä Pitkälahti. Kokkolahti jää Kissansaaren länsipuolelle suojaan.


title: Sulkavanjärvi (järvi Kiuruvedellä)

text: Järvi on luodattu ja siitä on julkaistu syvyyskartat. Sen tilavuus on 30 miljoonaa kuutiometriä eli 0,03 kuutiokilometriä. Järven keskisyvyys on 3,6 metriä ja suurin syvyys on 18,2 metriä. Syvin kohta sijaitsee todennäköisesti Mustikkalahdella, missä on kartan mukaan 18 metriä syvää. Muita syvänteitä sijaitsee Selkäsaaren länsipuolella, missä on 12 metriä syvää, Laajalahden suulla, missä on 14 metriä syvää, Vuohensaaren ja Sääskiniemen välissä, jossa on 15 metriä, Tursansaarten ja Kissasaaren välissä (16 metriä) ja Väätäälänniemen koillspuolella (13 metriä) ja Sulkavanlahdella, jossa on 9 metriä syvää.


title: Sulkavanjärvi (järvi Kiuruvedellä)

text: Järven rantaviivan pituus on 75 kilometriä. Sen rannat ovat pääasiassa metsämaata, mutta paikoin rantaan asti ulottuu myös peltoa. Pääosa rantapelloista kuuluvat Sulkavanjärven, Sulkavan, Nousialan, Salmenkylän ja Karppalanperän kylille. Asuts on haja-asutusta, joka on kylien kohdalla tiiviimpää. Rannoille on rakennettu vapaa-ajan asuntoja, joita on lähes 90. Järven itärantoja kiertää Sulkavan ja Sulkavanjärven kautta seututie 561. Järven eteläpuolella seututieltä haarautuu yhdystie 16075, joka kiertää järven länsipuolelle ja josta on yhteys Karppalanperälle ja sieltä takaisin seututielle. Pielaveden vastainen kuntaraja ylittää järven sen eteläpäässä niin, että se tulee lännestä ja kiertää Herrasensaaren eteläpuolelta, nousee pohjoiseen ja ylittää Sänkisaaren eteläpään ja jakaa Käänninniemensalmen ja Mustakkalahden puoliksi. Pielavedelle kuuluu rajan eteläpuoliset alueet.


title: Sulkavanjärvi (järvi Kiuruvedellä)

text: Järvi sijaitsee Vuoksen vesistössä (vesistöaluetunnus 04) Iisalmen reitin valuma-alueen (04.5) Sulkavanjärven valuma-alueella (04.55), jonka Sulkavanjärven valuma-alueeseen (04.554) järvi kuuluu. Järven vedenpinnan korkeus on 107,8 metriä mpy.


title: Sulkavanjärvi (järvi Kiuruvedellä)

text: Järvi sijaitsee Iisalmen reitin latva-alueella, joten se saa vetensä omalta valuma-alueeltaan. Sulkavanjärven valuma-alueella on 25 yli hehtaarin kokoista järveä tai lampea, jotka laskevat suoraan tai välillisesti järveen. Järven Mustikkalahteen laskee idästä Ventojoki, joka saa alkuunsa Löytänästä (22 ha). Joen valuma-alueeseen kuuluvat myös Iso Hanhilampi (7 ha), Pieni Hanhilampi (4 ha) ja Taivallampi (4 ha). Mustalahteen laskee myös Leväpuro, jonka valuma-alueeseen kuuluvat Valkeisjärvi (38 ha) ja Pyöreinen (9 ha). Kilpipuro laskee Lammaslahden pohjukkaan Kilpilahteen, jonka valuma-alueella ovat Iso Kilpilampi (13 ha) ja Pieni Kilpilampi (6 ha). Järven länsirannassa Kissasaaren takana olevaan Soukunlahteen laskee Kantele (10 ha) laskuoja, jonka valuma-alueella on vielä Lapinlampi (2 ha), Jouhtinen (19 ha), Kaijanlampi (4 ha), Mustalampi (2 ha), Saarinen (9 ha), Iso Tervalampi (5 ha), Iso-Maiva (4 ha) ja Ilveslampi (4 ha). Pohjoiseen työntyvään Sulkavanlahteen laskee Salmipuro, jonka valuma-alueella sijaitsee Salmijärvi (68 ha). Pohjoisosan toiseen lahteen Tuhkalahteen laskee Koijärven (66 ha) laskuoja. Sen valuma-alueella ovat myös Tuikkalampi (14 ha), Telkkänen (3 ha), Litunlampi (2 ha), Löytynlampi (1 ha), Mustinlampi (3 ha), Soikkolampi (2 ha) ja Körtti (17 ha).


title: Sulkavanjärvi (järvi Kiuruvedellä)

text: Järven lasku-uomana on puoli kilometriä pitkä Isokoski, joka laskee Koskilampeen (11 ha). Vesireitti jatkaa siitä Kotajärven (92 ha), Sopenjärven (31 ha), Jokijärven (22 ha), Konttijoen kautta Aittojärveen (127 ha), jonka pohjoiseen vievän reitin suurempia järviä on Kiuruvesi.


title: Sulkavanjärvi (järvi Kiuruvedellä)

text: Järvestä on ollut vesiyhteys naapurijärville Koijärveen ja Majoonjärveen ja sieltä edelleen Kiuruveteen asti. Tämä yhteys oli avoinna Itämeren Ancylus-vaiheen aikana ja myöhemmin taas noin 6000–4800 eaa., kun muinaisen Saimaan vedenpinta oli nykyistä paljon korkeammalla. Yhteys päättyi, kun järvi kuroutui irti muinaisesta Saimaasta noin 4500–4300 eaa. Järven vedenpinnan korkeus jäi tuolloin nykyisen 111–109 metrin korkeuskäyrän korkeudelle. Myös ihminen on vaikuttanut järven vedenpintaan. Järvessä toimitettiin järvenlasku 1920-luvulla, jolloin sen vedenpinta aleni metrin. Tästä jäi muistoksi Kivenlautasaaren niemi, Sänkisaaren ja Niittysaaren nimet yhdelle saarelle, ja yksittäinen saari Tursansaaret, jossa entiset saaret ovat maatuneet yhteen.


title: Kotijärvi (Juva)

text: Kotijärvi on Etelä-Savossa Juvalla sijaitseva järvi.


title: Kotijärvi (Juva)

text: Järven pinta-ala on 500 hehtaaria eli 5,0 neliökilometriä. Se on 4,5 kilometriä pitkä ja 2,2 kilometriä leveä. Järvellä on kaksi järvenselkää, joita erottavat Kärkkälänniemi ja Kiiskilänniemi, jonka niemenkärjet osoittavat toisiaan päin. Suurempi selkä on 2,6 kilometriä pitkä ja 1,3 kilometriä leveä. Sen luoteispäässä ovat Pohjoislahti, Pirttilahti ja Putronlahti, ja kaakkoispäässä on Hiekanpäänlahti. Niemien välinen kapeikko on 350 metriä leveä, ja se takana sijaitsee toinen selkä, joka on 3,5 kilometriä pitkä ja 650 metriä leveä. Selän luoteispään nimi on Summalanlahti ja kaakkoispää on Kotijärvenlahti. Siitä työntyy lounaasen Hintunlahti.


title: Kotijärvi (Juva)

text: Järvessä on laskettu olevan yksi saari Kurvinkivi, joka on kallioinen saari. Se sijaitsee järven koillisrannan tuntumassa. Järvi on luodattu ja siitä on julkaistu syvyyskartat. Sen tilavuus on 17 miljoonaa kuutiometriä eli 0,017 kuutiokilometriä. Järven keskisyvyys on 3,3 metriä ja suurin syvyys on 10,1 metriä. Syvin kohta sijaitsee Kiiskilänniemen länsipuolella.


title: Kotijärvi (Juva)

text: Järven rantaviivan pituus on 20 kilometriä. Sen rannat ovat alavaa metsämaata, jonka yhtenäisyyttä rikkovat kulmakuntien peltoalueet. Summalanlahdella sijaitsee Summalan kulmakunta ja Pirttilahden ympärillä Kiiskilänniemen kulmakunta. Rannoille on rakennettu yli 40 vapaa-ajan asuntoa. Niille tulee tiet järven itäpuolen seututieltä 434, yhdysteiltä 15164 ja 15166, jotka kiertävät järven toista kautta.


title: Kotijärvi (Juva)

text: Järvi sijaitsee Vuoksen vesistössä (vesistöaluetunnus 04) Suur-Saimaan alueen (04.1) Ala-Saimaan alueella (04.11), jonka Huosiosjoen–Tylhyjoen valuma-alueeseen (04.116) järvi kuuluu. Järven vedenpinnan korkeus on 96,6 metriä mpy.


title: Kotijärvi (Juva)

text: Järvi saa pääosan vedestään omalta valuma-alueeltaan. Huosiosjoen–Tylhyjoen valuma-alueella on 37 yli hehtaarin kokoista järveä tai lampea, joista vain seitsemän laskee suoraan tai välillisesti Kotijärveen. Putronjoki laskee Isosta Tarpeenjärvestä (41 ha) Putronlahteen ja sen valuma-alueella sijaitsevat myös Pieni Tarpeenjärvi (21 ha) ja Riihijärvi (54 ha). Löttökosken uoma laskee Pohjoislahteen ja se on Pienen Särkijärven (32 ha) laskuoja. Pieni Särkijärvi laskee vuorostaan Särkijärveen (100 ha). Tyrynlampi (9 ha) laskee järven itärantaan omaa laskuojaa pitkin.


title: Kotijärvi (Juva)

text: Kotijärven laskujoki on 700 metriä pitkä Salmenjoki ja se laskee Pyhäjärveen (799 ha), jonka vedenpinta on yli metrin alempana. Vesireitti jatkuu ensin Herajärven (33 ha) ja Ruokojärven (162 ha) kautta, josta saa alkuunsa Tylttyjoki, ja joka sitten virtaa Ohmolammen (4 ha) läpi ja jatkaa Huosiosjokea myöten laskien lopuksi Luonterin Saviveteen.


title: Peilien kirja

text: Peilien kirja on E. O. Chirovicin vuonna 2017 ilmestynyt jännitysromaani. Kirja on julkaistu suomenkielisenä Inka Parpolan kääntämänä ja Otavan kustantamana. Se on käännetty 37 kielelle.


title: Peilien kirja

text: Kirja kertoo kirjallisuusagentti Peter Katzista, joka saa haltuunsa käsikirjoituksen. Käsikirjoituksessa pyritään ratkaisemaan psykologian professori Joseph Wiederin vuosia sitten tapahtunut mutta selvittämätön murha. Kertomus kuitenkin loppuu kesken eikä murhaajaa saada paljastettua. Katzin toimittajana toimiva ystävä alkaa tutkimaan tapausta ja huomaa pian, että se sisältää runsaasti ristiriitaisuuksia ja avaamattomia kysymyksiä.


title: E. O. Chirovici

text: Eugen O. Chirovici (s. 1964) on romanialainen rikos- ja jännityskirjailija. Ennen muuttoa Iso-Britanniaan Chirovici julkaisi Romaniassa kymmenen salapoliisiromaania. Hän teki lopullisen läpimurtonsa ensimmäisellä englanninkielisellä romaanillaan "Peilien kirja" (2017).


title: TWA:n lento 800

text: Trans World Airlinesin lento 800 oli TWA:n kansainvälinen reittilento New Yorkista Pariisiin. Koneen noustua Atlantin valtameren yläpuolelle, kone räjähti ja putosi mereen. Kaikki koneessa olleet 230 ihmistä saivat surmansa.


title: TWA:n lento 800

text: Kone oli Boeing 747, rekisteriltään N93119. Koneessa 212 matkustajaa ja 18 miehistönjäsentä, joista kaksi oli pilotteja, kaksi lentomekaanikkoa ja 14 lentoemäntää. Yksi matkustajista oli ranskalainen jääkiekkoilija Michel Breistroff.


title: TWA:n lento 800

text: Kone tuli TWA:n palvelukseen 27. lokakuuta 1971, ja sillä oli 93 303 lentotuntia ennen onnettomuutta.


title: TWA:n lento 800

text: Lento 800 lähti portilta kello 20.02. Kello 20.05-20.07,46 miehistö kävi läpi käynnistyksen jälkeisen tarkistuslistan.


title: TWA:n lento 800

text: Kello 20:17 lennonjohto varoitti lentäjiä edellä olevasta Boeing 757:stä lähtevästä turbulenssista, koneen rullatessa kiitotielle 22R. Tuuli tuli länsilounaasta 240° 8 solmun nopeudella. Kone lähti kello 20:19.


title: TWA:n lento 800

text: Kone ehti lentää 12 minuuttia, ennen kuin koneen keskimmäinen polttoainetankki siiven kohdalta räjähti , ja kone hajosi kahteen osaan. Useat silminnäkijät kertoivat koneen hajonneen useaan osaan tämän pudotessa mereen. Kone putosi mereen ja upposi 36 metrin syvyyteen.


title: TWA:n lento 800

text: Onnettomuuden syyksi epäiltiin terrorismia (pommia), Jotkut kertoivat koneen törmänneen Boeing 737:ään.


title: TWA:n lento 800

text: Onnettomuuden syyksi todettiin lopulta vika koneen johdoissa, joka kipinöi ja räjäytti polttoainesäiliön.


title: Rally Príncipe de Asturias

text: Rally Príncipe de Asturias on Espanjassa, Asturian provinssissa järjestettävä autokilpailu. Kilpailun järjestämisestä vastaa Automóvil Club Principado de Asturias (ACPA). Kilpailun alkuvuosina se tunnettiin myös nimellä "Rally de la Ciudad de Oviedo", provinssin pääkaupunki Oviedon mukaan.


title: Rally Príncipe de Asturias

text: Ralli ajettiin ensimmäisen kerran vuonna 1964, joten se on Espanjan vanhin ja tunnetuin autourheilutapahtuma. Ralli on jätetty ajamatta vuoden 1964 jälkeen ainoastaan vuonna 1976. Lisäksi vuosina 1973 ja 2002 kilpailu ei kuulunut Espanjan kansalliseen mestaruussarjaan. Vuodesta 1982 vuoteen 1998 ralli oli osa ralliautoilun EM-sarjaa. Vuosina 2004-2007 ralli kuului Länsi-Euroopan Ralli Cupiin kertoimella 10. Vuosina 2008 ja 2009 ralli oli osa Eurosportin organisoimaa International Rally Championship (IRC)-sarjaa.


title: Rally Príncipe de Asturias

text: Vuonna 2012 kilpailun yhteydessä sattui onnettomuus, jossa tšekkiläisen Antonin Tlustakin ohjaama ralliauto osui katsojaan EK8:lla sillä seurauksella että kyseinen katsoja menehtyi. Kilpailu keskeytettiin ja suurimmalle osalle autokunnista annettiin kyseiseltä erikoiskokeelta laskennallinen aika.


title: Rally Príncipe de Asturias

text: Kilpailun menestynein kuljettaja on viidellä voitollaan espanjalainen Jesus Puras. Paras ulkomaalainen on kilpailun kahdesti voittanut ranskalainen Bernard Tramont